text:
Norðragøta
Norðragøta er millum elstu bygdir í Føroyum. Á Tróndargrund, í kjallaranum í Jákupsstovu, varð í 1980unum staðfest búseting um ár 630, og søgnin sigur, at í hesi gomlu bygd helt Tróndur í Gøtu til á sinni.
Í 1969 varð Gøtu Fornminnisfelag stovnað av Arnleyg og Tummasi Jacobsen og øðrum samsintum. Í dag stendur allur býlingurin sum eitt savn. Einasti varðveitti býlingur í Føroyum. Útlendingar og føroyingar í túsundatali vitja í dag Blásastovu og býlingin kring Gøtu kirkju, ið varð bygd í 1833
Vinnuvirksemið i bygdini er sera stórt. Á Gøtu Fiskavirkið, ið framleiðir saltfisk, arbeiða dagliga uml. 100 fólk. Eisini er stórt virksemi á havnaøkinum av alivinnuni, ið hevur bestu umstøður á Føroya breíðastu vík, Gøtuvík. Av hesum vinnum er nógv avleitt virksemi. Annars er vinnulívið í Norðragøtu og í Syðrugøtu eitt og tað sama.
Ítróttur, fótbóltur í Eysturkommunu hevur sítt hásæti í Norðragøtu. Í Sarpugerði hava samanløgdu feløgini GÍ og LÍF, sum nú eru Víkingur, funnið sína háborg við nýggjum graslíki og nýggjum felags- húsi og áskoðaraplássum.
Í Norðragøtu búgva 616 fólk.
– Dagført juli 2016


c: text/html

text:
Tvey heiti, sum tykjast at vera í andsøgn við hvørt annað. Kunnu vit hava álit, tá vit hava eftirlit og hinvegin kann eisini spyrjast um vit kunnu hava eftirlit, tá vit hava álit.
Á ráðstevnuni " Vit vilja gera mun” hjá Almannaverkinum heldur danski granskarin Tina Øllgaard Bentzen fyrilestur um hugtøkini álit og eftirlit, og hvussu vit eiga at hyggja øðrvísi at teimum.
Tina Øllgaard Bentzen granskar í stýring og leiðslu í almenna geiranum, og hevur skrivað eina p.hd ritgerð um júst hesi evni. Ritgerðin hevur í Danmark sett hol á eitt kjak um, hvussu álit kann fáa betri rúmd í almennum organisatiónum.
Tina Øllgaard Bentzen leggur í fyrilestrinum upp til eitt kjak um, hvørjar treytir skulu vera til staðar, um álit og eftirlit kunnu styðja undir hvørt annað. Heldur enn bara at vera ein andsøgn og antin ella.
Ráðstevnan "Vit vilja gera mun” er í Norðurlandahúsinum fríggjadagin 5. mai millum klokkan 9 og 16. Ráðstevnan er ókeypis og øll eru vælkomin.

robotstxt: allowed

filter: keep


text:
Handan Fjøllini Dansa - Anny
19. Desembur 2012 - Anny
Eg eiti Anny Djurhuus, og eri ein av skaparinum av Fjøllini Dansa. Alt byrjarði í summarfrítíðini 2012, tá eg og Emilja vóru í Danmark. Vit gjørdu ein stuttfilm um Dennis Agerblad, og brádliga kemur okkum í huga at byrja ein føroyskan ungdóms blogg. Síðani etableraðu vit okkum við Unu, Aldu og Sissal allar trýggjar dunaligar og kreativar gentur.
Sum sagt eiti eg Anny Djurhuus, eg eri 15 ára gomul og búgvi í Runavík. Eg gangi í 9.fl, mínar planir til framtíðina síggja nakað soleiðis út : úr 9.fl og víðari á student, síðani til London ella Paris at læra myndalist, tá ið eg verið 40 verði eg landspolitikari, og tosi út til land og fólk. Eg vil síggja mest møguligt av heiminum. Men eg taki ein dag í senn, sjálvandi.
Mær dámar væl at røra meg, eg gangi til estetiskanfimleik. Eg dansaði nógv tá ið eg var yngri, og elskaði tað, ballet, jazz dace og hiphop. Men eftirsum vit búðsettu okkum í Runavík, var einasti møguleikið at trena fimleik, ið lá tættast við tí eg var von við.
Míni áhugamál (út um fimleik) eru : Móti, myndalist, politik, poesi og so nógv annað. Mín áhugi í móta hevur altíð verið har. Eg minnist, eg teknaði eina dukkulisu, ið skuldi ímynda ommu, síðani teknaði eg klæðir til hana sum eg hevði sæð í mammusa damubløð. Her byrjar eisini mín áhugi í myndalist, ein mynd sigur mær so nógv, meira einn 1000 orð, sum man plagar at siga.
Politikkur hevur eisini stóran týdning fyri meg, eg haldi tað er all neyðugt at hava vitan um politik og fylgja við sum fragast, tað eru jú politikkarnir í byggja okkara samfegla. Eg eri limur í ungsdóms politikki, og gleði meg til at sleppa uppí part í landspolitikki.
Eg dugi so illa at beskriva meg sjálva, tí spurdi eg eina vinkonu hvat hon helt. Hon segði : Forvitin um útheimin, poetisk og ein sera chill persónur í tekur alt slice, hugsi for nógv og havi lætt við at dagdroyma, tó kundi eg gerast ógvuliga illsindt. Havi eg eina meingin, so havi eg ein meinign. Kanska er tað rætt, satt at siga veit eg ikki.
“Random facts”
Eg gangi nógv inn fyri karma, og eg vil helst ikki kategoriserast, eg royndi sum best møguligt at vera mín egin. Eg elski tea, yndis tea mítt er Indiskt Chai tea. Eg elski Danmark, Bjørn Wiinblad, opera, indie rock, punk rock faktisk allan salgs rock, lugtin av kertiljósum, at ferðast, endurnýtsluhandlar, gomul bókssøvn. Kakir og mat. Mítt yndis sitat er av danska filisofinum Søren Kirkegaard, tað ljóðar sodan "Livet forstås baglæns, men må leves forlæns"
Subscribe to: Post Comments (Atom)


text:
Eirikur Lindenskov 16.05.2018 (12:13)
Eingin fjald dagsskrá í KVF. Punktum!
– Tað er satt at siga nakað tvætl, at samgongan fær fría mikrofon í Kringvarpinum.
Tað sigur Heini Gaard, settur tíðindaleiðari í Kringvarpinum, í viðmerking til tað, sum Bjarni Djurholm, fyrrverandi løgtings- og landsstýrismaður segði í hvassari viðmerking til Kringvarpið í gjár.
Les eisini: http://www.in.fo/news-detail/kvf-hevdi-serliga-deild-at-fella-landsstyrid/KVF hevði serliga deild at fella landsstýrið
– Hatta má standa fyri hansara rokning. Mær vitandi hevur ongantíð verið nøkur task force deild sett í Kringvarpinum. Hvørki í mínari tíð sum tíðindaleiðari ella frammanundan, sigur Heini Gaard.
– Hasum kann eg blankt afturvísa, sigur hann.
– Tað er eingin fjald politisk dagsskrá í Kringvarpinum. Punktum. Og eg síggi heldur ikki nakran trupulleika í tí, at tveir politikarar úr samgonguni eru í einum politiskum kjaki í sjónvarpinum, um ein ósemja er um eitthvørt í samgonguni. Viðhvørt eru ósemjur í samgonguni, og viðhvørt eru ósemjur millum samgongu og andstøðu. Og so verður kjakið og luttakararnir í kjakinum hareftir, sigur Heini Gaard.
Hann vísir á, at andstøðan óteljandi ferðir hevur verið við í slíkum kjaki. Hon er á ongan hátt útihýst úr Kringvarpinum.
– Tað skal bara ein pinkalítil leiting til, so finnur eisini Bjarni Djurholm út av tí, sigur Heini Gaard.
Bjarni Djurholm er ein av royndastu politikarum í Føroyum. Hann hevur verið landspolitikari í eina fjórðingsøld, harav næstan átta ár sum landsstýrismaður í vinnumálum. Men hvat heldur tíðindaleiðarin í Kringvarpinum um ein so hvassa viðmerking frá einum slíkum persóni?
– Bjarni Djurholm er sera atfinningarsamur. Tað er hann ofta, og hann hevur ofta skrivað viðmerkingar, har hann altíð finst at Kringvaprinum. Tað sum hann helst í veruleikanum er ónøgdur við, er at tað er ein samgonga, sum hann ikki er samdur við.
– Men Bjarni Djurholm er eisini fastur partur í einum paneli í Kringvarpinum, har fyrrverandi politikarar gera sínar viðmerkingar til dagsins politikk. Hann hevur eisini verið nógv í Kringvarpinum sum landsstýrismaður og fleiri ferðir síðani tá.
– Men tað er gott, at fólk hava meiningar um tingini, og at tey siga sína meining, sigur Heini Gaard. Tað er bara gott, heldur hann.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
May 7, 2013
Ódámlig vitjan í Hoydølum
Tey eru eisini ílatin sum harðskapsfólk, má ein siga.
Og skaðin skal umvælast og gjaldast og skúlin skal vaskast eyka – stuttligt?
Hurðakarmar skræddir frá í lonini.
Hesaferð var tað so okkum tað gekk útyvir, men hetta er ein stuttleikamentan, sum finst ymsastaðni. Óhugnalig!
8 comments:
- Anonymous08 May, 2013 14:00
hugnaligar myndir. sær út som folk hava tað skeg. eyka skeg.ReplyDelete
- Anonymous08 May, 2013 14:04
Haters gonna hate! Tak iPhone'ina frá Mikkjali!ReplyDelete
- Anonymous08 May, 2013 14:15
Eitt gott ballReplyDelete
- Anonymous08 May, 2013 14:17
Tey id hava broti hurdina hava óiva forkent eina bót ella okkurt men at ganga runt og skapa ein so ógvusligan media storm, er nakad so heilt forbanna langt úti. Haldi tey í student skulu taka seg saman...ReplyDelete
- Anonymous08 May, 2013 14:58
Nakrar karmar eru ikki nakrar hurðar!!! Nakrar sofupútur er ikki ein sofa!!! Seriøst, takið tykkum saman, tykkara helvitis forbannaðu hipstarir!ReplyDelete
- Anonymous08 May, 2013 15:02
Tit klára heilt sikkurt ikki at gera tað betri enn vit ;-)ReplyDelete
- Anonymous10 May, 2013 08:55
Skaffa Mikkjal n. Hemsdal fleiri GB til telefonuna í næsta ár, soleiðis at hann kann taka fleiri myndir og longri video!ReplyDelete
- Anonymous12 May, 2013 12:04
Ódámligur bloggurReplyDelete


text:
Saturday, October 5, 2013
Flata kaninin er flúgvandi
Bókadeild Føroya
Lærarafelags boðar frá, at sáttmáli er undirskrivaður við forlagið Owlkids í
Toronto, sum hervið hava fingið rættindi til at týða ta fínu fløtu kaninina hjá
Bárði Oskarsson til enskt og selja hana í USA og Kanada. Tað er ikki á hvørjum
degi, at føroyskur bøkur koma út over there, men tað hevur henda so megnað. Og
vit mugu sanna, at bøkurnar hjá Bárði fanga í eygunum á útlendingum. Flata
kaninin er týdd til danskt, norskt, týskt og nú skjótt eisini til enskt. Tær
fimm myndabøkurnar hjá Bárði eru tilsamans týddar til seks ymisk mál og eru
komnar út í Danmark, Íslandi, Noregi, Týsklandi, Frankaríki og skjótt í USA og
Kanada. Bárður Oskarsson fekk í 2007 Barnamentanarheiðursløn Tórshavnar Býráðs.
Posted by Listin at 10:48 AM
Labels: Barnabókmentir, KP


text:
Orð: Jóannes Patursson
Lag 1: Regin Dahl
Lag 2: Í gøtu ein dag
1. Vælkomin á fund
tit norrønu garpar og norrønu sprund,
vælkomið alt mannkyn av norskari rót,
vælkomið til tingar á Føroya grót,
vælkomin hvør neisti, sum skyldskapin ber
til skyldfólkið her.
2. Av Nøríkis ló
í forðum fór valdralið vestur um sjó;
teir brutust um Atlantshav, nomu her lond,
teim untust best bólstað við havgirda strond.
Fell Lundun og Dýflin og Katanes frá,
her hildu teir á.
3. Og mátturin vaks;
sum akur og ong ber sítt fullmatað aks,
so upprann í Íslandi bókaøld tann,
ið ikki sín maka í norð’rheimi fann;
í Føroyum skaptist tað tiltikna verk,
vár ríma so sterk.
4. Og handan fyri hav,
sum eftir sat ættfrændin, ikki hann svav,
við svørði, við kynstri hann framdi tað verk,
sum óðalbar ættina, hon er tí sterk;
í Tróndheimi enn merkja dømini stór,
har Ólavur fór.
5. Tá magnaðust bond,
sum samansveipaðu skyldmenn og lond,
tá vitjingar oftari gingu í garð,
tá skyldmaður gestur hjá skyldmanni var.
Tá mentist í felag hin norrøna tjóð,
ein tunga, eitt blóð.
6. Tó ógongan vann:
nú sjaldnari frændi til frænda síns fann,
bæði Hjaltland og Orknoyar hvurvu av leið,
og Grønland við øðrum, tað ansaðist ei,
ja, Ísland og Føroyar og Noreg aftrat,
alt spjaddist tá at.
7. Tá dvínaðu menn;
tá veldi fekk dimmið á øllum í senn;
tá rann alt til heljar, alt bar út av leið,
alt norrøna megnið at tromini gleið.
Tó glapp ei útfyri, tað stóð um eitt hár,
tað eydnan var vár.
8. Nú roðar í ský,
nú rennur tann samkomuøldin so ný,
tá aftur vit hittast á skyldmannafund,
og hvør søkir annan á norrøn’ri grund.
Latið merkjast, at megnað er norðurblóð enn,
verið nú aftur menn.


text:
Seinasti heimadystur hjá VÍF-monnum er í dag. Dysturin er móti Neistan og byrjar klokkan 16.00. Menninir vunnu fyrst trivaligan sigur á Kyndli og mikukvøldið vunnu teir ein tepran 25-24 sigur á StÍF eftir at strandingar høvdu verið á odda allan dystin. Endin á dystinum var merktur av, at tað mesta eydnaðist hjá VÍF, meðan tað mesta miseydnaðist hjá StÍF. Soleiðis er hondbóltur, men tú fært einki fyri einki. Menninir stríddust og serliga Filip Jojic tók ábyrgd við at skjóta 15 mál.
Eftir tveir sigrar kunnu VÍF-menninir velja at taka seinastu dystirnar sum eina avbjóðing at fáa ein góðan endaspurt umframt at tryggja sær bronsuna. Vinna teir í dag og móti TEAM Klaksvík í seinasta dystinum, so verður tað fyrstu ferð í ár, at teir vinna fýra dystir á rað. Stendur verjan í dag stinn, er tann møguleikin als ikki óhugsandi.
Vinnur VÍF Neistan í dag, bendir nógv á, at H71 ognar sær fyrsta plássið í FTZ-deildini og harvið fyrimunin at velja, hvar finaludystirnir skulu spælast.
Hondbóltsflokkurin í Vestmanna skúla fer at selja toast og annað gott í høllini í dag.


text:
Hvat er universitetslestur?
Hugtakið víðari lestur ella universitetslestur fevnir um fleiri sløg af útbúgvingum, sum tó eru ymiskar hvør sær. Eitt nú er lestrartíðin ymisk, bygnaðurin er ymiskur, og útbúgvingarnar eru staðsettar ymsastaðni.
Yvirskipað er víðari lestur eitt nú bachelorútbúgvingar, kandidat- og masterútbúgvingar og ph.d. útbúgvingar. Umframt hetta eru eftirútbúgvingar, sum venda sær til vaksin, sum longu hava eina útbúgving og hava verið úti á arbeiðsmarknaðinum. Tá er talan um gjaldsútbúgvingar.
Felags fyri víðari lestur er, at ein skal hava tikið eina miðnámsútbúgving fyri at verða upptikin. Útgangsstøðið er eitt gymnasialt miðnámsskúlaprógv. Møguleiki er eisini fyri at verða upptikin á øðrum grundalag, eitt nú við viðkomandi arbeiðsroyndum, stakgreinum ella við einum prógvi, sum kann sammetast við hetta. Tá er talan um upptøku eftir kvotu 2.
Flestu útbúgvingarnar á Setrinum verða bjóðaðar út á føroyskum, men onkrar eisini á enskum. Tá er serliga talan um masterútbúgvingar.
Hugvísindi, humanistisk vísindi og útbúgving er heiti fyri eina røð av universitetsfakum innan klassisk og nútíðar mál, listarlig fak sum tónleik, bókmentir, leiklist og filmvísindi og listasøgu, mentanarsøgulig fak sum heimsspeki, søgu, fólkalívsfrøði, fornfrøði v.m.
Grundarsteinurin fyri hugvísindum er humanisma. Orðið hugvísindi ella humaniora kemur úr latíni (studia) humaniora, komparativt af humanus ella menniskjaligur. Í renessansuni var hetta brúkt um tað menniskjaliga mótvegis tí guddómliga (gudfrøðiliga), nú á døgum mest brúkt í mun til náttúruvísindi.
Samfelagsvísindi, er tann parturin av vísindunum, sum viðgera fleiri partar av menniskjaligum felagsskapum, samfelag, eitt nú, sosial, fíggjarlig og politisk viðurskifti.
Samfelagsvísindi eru eitt ógvuliga samansett fakøki við fleiri ógreiðum mørkum bæði innanhýsis, serliga í mun til hugvísindi, og í mun til háttaløg.
Søguliga sæð stendur serliga búskapur, sum oftast verður sæddur sum havandi tryggasta háttalagið, og harnæst samfelagsfrøði og sosiologi. Seinni eru fólkalívsfrøði, sosial mannfrøði, siðsøgugeografi og sosial sálarfrøði, komin innan hetta fakøkið. Eisini løgfrøði er partur av hesum bólki, eins og búskaparsøga, sosialsøga, sálarfrøði og námsfrøði. Søga, bæði politisk søga og mentanar- og hugmyndasøga, verða hin vegin ofta roknað í fakøkið hugvísindi.
Í námsvísindum verður sjóneykan sett á hugtøkini sosialisering, uppaling, undirvísing og útbúgving, bæði ástøðiliga og í mun til praksis. Høvuðsspurningar í hesum sambandi eru, hvussu menniskju nema sær kunnleika, tilogna sær lærdóm og mennast gjøgnum lívið. Fakøkið er fjøltáttað har námsfrøði, sálarfrøði, didaktikkur, sosialisering og ymisku fakøkini, sum eru viðkomandi innan stovnslív og skúlaverk, skapa eitt grundarlag fyri at virka sum námsfrøðingur ella lærari.
Innan námsvísindi verður granskað í spurningum um, hvussu menniskju læra og mennast, bæði ástøðiliga og í praksis, til tess at koma fram til størri sannkenning og vitan um evnini.
Náttúruvísindi eru tann parturin av vísindaligari gransking, sum fæst við generell náttúruvísindalig fyribrigdi og lógir, millum annað menniskjað sum lívfrøðilig vera.
Fakøkið hjá náttúruvísindunum er sjálv náttúran, sum verður máld og kannað empiriskt og er tí realvísindi. Støddfrøði, sum er formalvísindi, er ikki sum so partur av náttúruvísindunum, men tó eitt týdningarmikið amboð hjá hesum.
Náttúruvísindi fevna um fleiri vísindagreinar; eyðkendar eru eitt nú stjørnufrøði, alisfrøði, evnafrøði, lívfrøði og jarðfrøði.
Heilsuvísindi eru ein breið og samansett vísindagrein, sum innihaldsliga fevnir um nógv ymisk náttúru- og hugvísindaøki. Gransking í heilsuvísindi er tískil innan fakøkini medisin, fysiologi, fólkaheilsu, mýlska lívfrøði, arvalæru, sálarfrøði, sosiologi og sjúkrarøkt, har fyrst og fremst kvantitativir, men eisini kvalitativir granskingarhættir verða nýttir.
Depilin fyri Heilsugransking arbeiðir m.a. við biomedisinskari grundgransking, kliniskum kanningum, størri kohortukanningum, umframt vísindaligari gransking í fyribyrging og viðgerð av sjúkum. Granskingin verður framd í tættum samstarvi ímillum universitets-, sjúkrahús- og virkisøki.


text:
Upp á Risan við Extreme Faroe Islands
Vinna09-07-2017 - 21:09 - Jóanis Albert Nielsen
Nærum alt føroya fólk fær nú møguleika at fara upp á Risan. Extreme Faroe Islands fer at bjóða út: gongutúrar, klintritúrar, sígutúrar og sum nakað heilt nýtt í føroyskum høpi, so fer Extreme Faroe Islands at skipa fyri túrum upp á Øldina og Risan við ferðaleiðara (klintri guide).
Øll starvsfólk hjá Extreme Faroe Islands eru antin klintriinstruktørar ella hava altjóða góðkend klintriskeiðir við yvirbygnaði ið inniheldur allan aktivitetet ið fer fram í felagnum umframt royndir.
Túrarnir hjá Extreme Faroe Islands eru settur upp soleiðis at tey ið luttaka ikki hava tørv á royndum innan klintring. Á Øldini eru trin sett í klettin sum tú tekur teg upp eftir, samstundis sum tú ert tryggjaður í klintrienda. Á Risanum eru eingi trin, har verður tú hivaður upp við einum spæli, samstundis sum tú ert tryggjaður í klintrienda. Sigið verður omanaftur.
Ein skal verða 16 ár ella eldri fyri at luttaka á túrunum upp á Øldina og Risan. 16 og 17 ára gomul skulu framvísa undirskrift hjá foreldrunum fyri at luttaka. Annars eru bert krøv til at tú skalt passa teir klintriseðlar ið felagið hevur. Á www.extremefaroeislands.com ber til at lesa meira um túrarnir.
Tað er John Petersen ið hevur stovnað felagið, og leiga Øldina, Risan og Kellingina. Í fyrstu atløgu verður møguligt at fara upp á Øldina og Risan.


text:
Amnesty Føroyar
Virðsgrundarlagið hjá FØROYA DEILD er ST-YVIRLÝSINGIN um MANNARÆTTINDI FRÁ 1948. VISIÓNIN ER EIN HEIMUR, HAR øll MENNISKJu Hava ØLL tey 30 RÆTTINDIni í ST-yvirlýsingini um mannarættindi umframt TEY RÆTTINDI, SUM AÐRIR ALTJÓÐA SÁTTMÁLAR staðfesta.
TRÝ høvuðsmál
1. AT UPPLÝSA UM ALTJÓÐA MANNARÆTTINDI
2. AT UPPLÝSA UM og ávirka MANNARÆTTINDASTØÐUNA ÚTI Í HEIMI
3. AT UPPLÝSA UM og ávrika MANNARÆTTINDASTØÐUNA HER HEIMA
DEILDIN STOVNAÐ Í 1965
Tað vóru Roland Thomsen, grannskoðari, Jóhanna Jensen, lærarinna, Eyðun Johannesen, sjónleikari, Finnur Johansen, verkfrøðingur, og Poul Skårup, adjunktur, sum tann 29. august 1965 mannaðu fyribilsnevndina og seinni sama ár stovnaðu Føroya Deild.
Tann fyrsti ársaðalfundurin varð hildin tann 10. desember 1965.


text:
Virkja kort
Tú virkjar kortið umvegis telefonina:
- Ring til Nets á telefon 0045 44897350
- Trýst kortnummarið, enda við #. Kortnummarið er tey 16 tølini, sum standa á forsíðuni á kortinum.
- Trýst kotuna fyri at gera kortið virkið, enda við #. Kotan er 0 + 4 tey síðstu tølini í tínum kundanummari, sum sæst í høgra teigi í Netbankanum og á kontuavritinum.
Eftir hetta fært tú boðini: ”Kortet er nu aktiveret”. Um tú ikki gert kortið virkið beinanvegin, verður tað sperrað. Minst til beinanvegin at undirskriva kortið á baksíðuni.
Nándgjald
Fyrstu ferð tú setur kortið í gjaldsterminalin og trýstir tína PIN-kotu, verður nándfunkan á kortinum virkin. Eftir hetta kann kortið brúkast til at rinda upp til 350 kr. uttan at seta kortið í terminalin.
PIN-kota
Um tú hevur eina felags PIN-kotu til tíni kort, skalt tú brúka hana til hetta kortið. Annars fært tú eina nýggja PIN-kotu við postinum.
Tosa við okkum
Fá meira at vita um tínar møguleikar


text:
Skúlin við Áir
Skúlin við Áir gevur vinnutarnaðum í vinnuførum aldri møguleika at skúla ella umskúla seg at fara útbúgvingarvegin.
Hvør kann søkja?
Tú kanst søkja inn á skúlan við Àir, um tú eitt nú hevur rørðslutarn og/ella lættari persónligar/sinnisligar/sosialar trupulleikar.
Hvat er endamálið?
Endamálið við skúlanum er at menna tínar fakligu og persónligu førleikar, so tú fært eitt 9. floks prógv, við tí stavnhaldi, at tú kanst fara víðari á miðnámsskúla ella í arbeiði.
Hvat er innihaldið?
Møguleiki er at byrja í fyrireikingarflokki, sum er grundarlag fyri 9.floks undirvísing, ella at byrja beinleiðis í 9. flokki.
Vit leggja dent á gott samstarv og gott arbeiðsumhvørvi, har vit virða hvør annan.
Skúlin kann testa fyri orðblindni og veita undirvísing til lesi-,skrivi- og rokniveik
Fyrireikingarflokkur
Í fyrireikingarflokkinum verður miðað eftir at geva grundleggjandi lesi-, skrivi- og rokniførleikar til næmingar.
Eisini veitir skúlin hjálp at loysa persónligar avbjóðingar, so næmingarir gerast førir fyri at læra og halda fram í 9. flokki (fráfaringarroynd fólkaskúlans) á skúlanum hjá Dugna við Áir.
9. flokkur
Møguleiki er at nema sær ávikavist 9. ella partvís 10. floks prógv. Í 9. flokki er fakliga undirvísingarstøðið á áleið 8. - 9. floks støði.
Búdeild
Átta næmingar kunnu búgva á skúlanum. Tey, sum búgva á kostdeildini, gjalda 1.200 kr. fyri kamarið og 800 kr. fyri mat um mánaðin.
Fólk í koyristóli kunnu lættliga koyra inn frá vegnum og inni á skúlan.
Skúlin hevur wc til rørðslutarnað fólk, og lyfta er millum báðar hæddirnar, so tað lættliga ber til at flyta seg frá skúlastovunum til kømrini. Kømrini er vælegnað til fólk við rørslutarni.
Hvussu verður tú upptikin?
Um tú hevur hug at søkja inn á skúlan, kanst tú ringa til Dugna á tlf. 350070 og biðja um umsóknarblað.
Eisini ber til at heinta umsóknarblaðið á heimasíðu skúlans her.
Til ber at søkja alt árið. Tú sendir okkum umsóknina, og vit seta teg á bíðilista, til vit hava tikið støðu til hana.
Upptøkuviðgerð til skúlan er vanliga fyrst í apríl, og næmingar verða tiknir inn á skúlan í august á hvørjum ári.
Skúlaleiðari er Stig Elttør
t-postur: dugni@dugni.fo
tlf. 350340


text:
Wednesday, September 17, 2008
Frá veiðusamfelag til vitanarsamfelag III
Eftir Elin Heinesen, stjóra í SamViti
Høvuðsvinna okkara er í kreppu, og tosað verður tí um víðagitna triðja beinið, sum skal bjarga búskapinum. Men hvussu skapa vit betri fortreytir fyri menning av verandi vinnu og fyri ørðum lønandi vinnum? Tiltrúgvin til møguleikarnar tykist ikki stór. “Tað ber ikki til!” verður ofta tikið til. Men júst hesin hugburður er helst størsta forðingin. Vit hava brúk fyri at fokusera á møguleikar og suksessøgur, heldur enn á forðingar og at grenja um gongdina og hvønnannan.
Skulu vit skapa betri grundarlag fyri neyðugari vinnumenning og búskaparvøkstri, mugu vit tora at siga: Jú, tað ber til! Tað ber til við at hugsa øðrvísi og lata upp fyri at síggja møguleikar aðrastaðni, enn vit fyrr hava sæð teir. Hvussu ber tað til, at New Zealand kann selja seyðakjøt og Thailand kann selja rækjur í Føroyum? Lond, sum liggja hinumegin knøttin! Hvat duga tey, sum vit ikki duga?
Hetta eiga vit at læra av. Eisini kunnu vit læra av, hvussu lond, vit samanlíkna okkum við, t.d. hava samantvinnað handilsliga og mentanarliga fatan í nógv størri mun enn vit. Og vit kunnu læra av, hvussu onnur við stórum viðburði hava dugað at ment vitanar- og upplivingarsamfelagið ígjøgnum fokus á nýskapan, nýhugsan, tøkniligt knowhow og vørumenning.
Samstarv flytir okkum inn í nýggja búskapin
Fyrst mugu vit flyta fokus. Fremstu kappingarneytar okkara eru ikki at finna innanfyri landoddarnar, men eru útlendskar fyritøkur. Heldur enn at brúka orku uppá óneyðuga dýra innanhýsis kapping, eiga vit at vera opin fyri jaligum og fordómsfríum samskifti innanhýsis í føroyskari vinnu, millum tað almenna og vinnuna, og millum føroyingar og áhugapartar uttanlands – og ganga saman um at náa málum, øll hava felags áhuga í.
Ein møguleiki er at semjast um heildarætlanir fyri ymisku vinnurnar, ið skulu tryggja, at politiska skipanin ikki leggur óneyðugar løgfrøðiligar, handilsligar og aðrar forðingar í vegin, og at vinnan ikki leggur óneyðugar forðingar fyri sær sjálvari, men heldur samstarvar, har samstarv er møguligt til gagns fyri allar partar. Hetta samstarvið er alneyðugt, um vit veruliga skulu flyta okkum inn í nýggja búskapin.
Vilja vit ganga nýggjar leiðir, og vilja vit samstarva og netverka eisini tvørtur um siðbundin mørk og tvørtur um landamørk, har tað ber til, standa vit nógv sterkari úteftir. Soleiðis tryggja vit eisini nýskapandi og virðisøkjandi kreftum bestu umstøður, so enn fleiri og fjølbroyttari virðisskapandi fólk dragast at hesum landi.
Mugu leggja dent á vakstrar- og útflutningsvinnu
Men til tess at náa hesum máli má nógv størri fokus vera á vakstrar- og útflutningsvinnu – serliga á at menna handils-, tænastu-, vitanar-, ferða- og upplivingarvinnu (vinnur, sum við altjóða heitum eru: BornGlobal og/ella BornCreative), tí tað er har, vit hava stórar møguleikar fyri víðkan. Tað er har akademisku førleikarnir veruliga gera mun. Og tað er har framtíðar møguleikarnir fyri búskaparvøkstri liggja. Tað er ikki løtuverk, men eru vit framsíggin og proaktiv, økja vit okkara tjansir at skapa ein væl sterkari búskap, enn vit hava í dag.
Einki er til hindurs fyri, at eisini vit kunnu gera okkara vitan, okkara mentan og okkara umhvørvi til eitt jarnbrot fyri vøkstur og menning her á landi, og harvið skapa fyrimyndarligan gróðrarbotn fyri framtøk, ið skapa áhuga út um landamørk og vøkstur fyri samfelagið sum heild. Her er vitanar- og upplivingarbúskapurin (herundir t.d. ferðavinna) ein hóskandi vegur at ganga hjá okkum í Føroyum, tí her hava vit kanska betri kort á hondini enn tey flestu, um vit bara duga at brúka tey. Fyrimunurin við vitanar- og upplivingarbúskapinum er, at vit kunnu framleiða vørur, sum eru eindømi, og sum ikki kunnu hópframleiðast – serliga tá upplivingarnar er tengdar at landinum, vit búgva í.
Framtíðin liggur í nichuvørum
Siðbundna vinnan og ídnaðurin liggur í blóðugari kapping við onnur, sum framleiða nøkurlunda somu vørur nógv bíligari, og steðgar meira ella minni upp í løtuni. Meðan vinnur, ið framleiða virðisskapandi vitan, unikkar vørur, tænastur og upplivingar, eru í stórum vøkstri. Tí er tað av serstakliga stórum týdningi, at vit byrja at fokusera á, hvat vit kunnu framleiða av øðrvísi, serstøkum vørum og tænastum – ítøkiligum sum óítøkiligum virðum. Samstundis mugu vit duga at gagnnýta øll, sum kunnu geva sítt ískoyti til nýggja búskapin – til vørumenning og til munadygga marknaðarføring. Vit mugu bjóða bestu og mest nýskapandi arbeiðsmegini bestu møguleikarnar fyri at liva og virka her á landi. Til ber at byrja tíðliga við t.d. at bjóða lesandi praktikkpláss í føroyskum fyritøkum, har tey kunnu loysa viðkomandi vinnuligar uppgávur.
Føroyskar vørur og tænastur umboða nichur á altjóða marknaðinum, sum hava góðan møguleika at vekja ans millum partar av altjóða keyparaskaranum. Her ræður um at gera rættar íløgur, og vita, hvar íløgurnar gera størsta munin. Tvs. málrætta vørumenning og marknaðarføring til úrvaldar marknaðir og málbólkar á ein hátt, sum bindir saman vørunnar uppruna og trúvirði við fatanina fyri tørvinum í tí serstaka marknaðinum, har vøran skal seljast.
Hjáútvinsla ein góður møguleiki
Vit hava eina siðbundna fiskivinnu, sum als ikki brúkar allar teir møguleikar, sum liggja í rávøruni – fiskinum. T.d. er Danmark størsta insulinútflytandi landið í heiminum í dag, tí danir dugdu at menna nýggjar møguleikar burturúr hjáútvinsluni frá teirra umfatandi siðbundu svínaframleiðslu. Soleiðis eiga eisini at liggja aðrir – kanska stórir – møguleikar í okkara høvuðsvinnu, sum vit bara kunnu fáa eyga á, um vit tora at hugsa og gera tingini eitt sindur øðrvísi, enn vit plaga.
Summi eru gingin undan við nýhugsan, so heilt eiðasør eru vit ikki. Men vit eiga at gera væl meira burtur úr hesum. Kunnu vit t.d. fáa meira burtur úr fiskalivur ella fiskaskræðu? Kunnu vit fáa meira orku burturúr vindi, aldum og streymi, sum vit hava so ríkiligt av? Liggja ótroyttir møguleikar í upplivingar- og ferðavinnu? Her má gransking og íløgur til fyri at skapa fortreytir fyri vørumenning og dyrkan av nýggjum marknaðum.
Meira beinrakin marknaðarføring
Tørvur er á at gera føroyskar vørur og tænastur sjónligari og lættari tilgeingiligar á altjóða marknaðinum tey røttu støðini – serstakliga umvegis internetið, tí internetið er ein alráðandi miðil, sum kollveltir heimsmarknaðin í løtuni. Tað er blivið meira ómakaleyst enn nakrantíð hjá fólki at leita sær vitan um vørur – og at bíleggja og keypa tær, hóast tær verða framleiddar hinumegin knøttin. Hetta hevur rættiliga sett ferð á alheimsgerðina. Keyp og søla fer í stórliga vaksandi mun meira og meira fram ímillum smærri eindir – peer to peer – sum kunnu liggja nógvar túsund kilometrar burtur frá hvørjum øðrum. Tað ger ikki mun. Hetta er eitt nýtt atferðarmynstur á marknaðinum, sum veruliga kann koma okkum, sum eru so smá, til fyrimuns.
Her mugu vit finna fram til, hvussu vit t.d. kunnu gera okkum galdandi á einum alheimsmarknað, har kappingin er beinhørð og harðnar alt meira, jú fleiri brúka internetið. Tað er hesari avbjóðing, vit mugu møta. Hvussu raka vit rætt, og hvussu eydnast vit við einari marknaðarføring, sum kann skapa kensluna av samleika og samkenning – tvs. inspirera fólk til at hugsa: “Hetta er ‘cool’ fyri meg at keypa”?
Hvussu hugtaka vit onnur?
Um vit vilja økja okkara umsetning, mugu vit duga at spinna vørur okkara inn í søgur, sum fáa fólk til at tilleggja vørunum meira týdning ella meira virði, enn vøran í sær sjálvum ítøkiliga hevur, og soleiðis geva vørunum ein samleika, sum ger, at tær verða lagdar merki til og kendar aftur. T.d. at lýsa vørurnar í einum samleikaskapandi og/ella sniðgevingarligum høpi á ein slíkan hátt, at fólk antin kenna seg aftur, vera hugtikin ella bara halda, tað er spennandi og ‘cool’ at keypa júst eina tílíka vøru, tí tað sigur júst teimum nakað serligt.
Tað er tí, tað er so neyðugt, at vit saman finna út av, hvat okkara brand er. Hvat er okkara styrki. Hvat er okkara ‘genious’. Hvussu brúka vit tað? Hvussu vísa vit okkara vørur fram á ein lættan og brúkaravinarligan hátt? Hvussu møta vit eftirspurninginum úti í heimi og seta okkara vørur inn í hetta høpi? Og hvussu fortelja vit søgurnar um vørur okkara á ein áhugavekjandi, hugtakandi og minnisverdan hátt? Hvørjir eru møguleikarnir at koordinera tað við ferðavinnu og annað sum stuðlar uppundir brandið? So sum tey t.d. hava gjørt á Læsø, har siðbundna saltframleiðslan á oynni eisini er ein stór ferðafólkaattraktión, sum er við til at stuðla uppundir brandið ‘Læsø salt’. (www.sydesalt.dk).
Ganga saman um at branda okkum
Øll kunnu sjálvandi royna at gera hetta hvør sær – tvs. hvør fyritøka brandar seg individuelt og klárar seg sum best soleiðis. Men í stóra samanhanginum eru føroyskar fyritøkur mikroskopiskar. Ofta er úrslitið bara, at avmarkaða fíggjarorkan hjá okkara lutvíst sera smáu fyritøkum ger alt ov lítlan mun, og at fyritøkurnar so ístaðin kappast ósunt og køva hvønnannan innanhýsis, áðrenn tær nakrantíð eru náddar út í heim.
Ein annar – meira konstruktivur møguleiki er at ganga saman í netverk fyri øll, sum síggja fyrimunirnar í at arbeiða saman fyri at standa sterkari í kappingini frá útheiminum og skapa ein meira vitanar- og upplivingargrundaðan búskap í Føroyum.
Til ber at seta sær mál og gera heildarætlanir saman – í netverkum ella tvørfakligum bólkum – t.d. ætlanir fyri, hvussu fiskivinna kann fáa betri nyttu burtur úr menniskjansliga tilfeinginum, eisini teim væl útbúnu – og hvussu vit gera hetta tilfeingið meira tøkt. Hetta er ein háttur at seta ferð á vakstrar- óg útflutningsvinnu og skapa synergi til gagns fyri bæði einstakar fyritøkur, føroyska vinnu og samfelagið sum heild.
Elin Heinesen, stjóri í SamViti, sept. 2008
Høvuðsvinna okkara er í kreppu, og tosað verður tí um víðagitna triðja beinið, sum skal bjarga búskapinum. Men hvussu skapa vit betri fortreytir fyri menning av verandi vinnu og fyri ørðum lønandi vinnum? Tiltrúgvin til møguleikarnar tykist ikki stór. “Tað ber ikki til!” verður ofta tikið til. Men júst hesin hugburður er helst størsta forðingin. Vit hava brúk fyri at fokusera á møguleikar og suksessøgur, heldur enn á forðingar og at grenja um gongdina og hvønnannan.
Skulu vit skapa betri grundarlag fyri neyðugari vinnumenning og búskaparvøkstri, mugu vit tora at siga: Jú, tað ber til! Tað ber til við at hugsa øðrvísi og lata upp fyri at síggja møguleikar aðrastaðni, enn vit fyrr hava sæð teir. Hvussu ber tað til, at New Zealand kann selja seyðakjøt og Thailand kann selja rækjur í Føroyum? Lond, sum liggja hinumegin knøttin! Hvat duga tey, sum vit ikki duga?
Hetta eiga vit at læra av. Eisini kunnu vit læra av, hvussu lond, vit samanlíkna okkum við, t.d. hava samantvinnað handilsliga og mentanarliga fatan í nógv størri mun enn vit. Og vit kunnu læra av, hvussu onnur við stórum viðburði hava dugað at ment vitanar- og upplivingarsamfelagið ígjøgnum fokus á nýskapan, nýhugsan, tøkniligt knowhow og vørumenning.
Samstarv flytir okkum inn í nýggja búskapin
Fyrst mugu vit flyta fokus. Fremstu kappingarneytar okkara eru ikki at finna innanfyri landoddarnar, men eru útlendskar fyritøkur. Heldur enn at brúka orku uppá óneyðuga dýra innanhýsis kapping, eiga vit at vera opin fyri jaligum og fordómsfríum samskifti innanhýsis í føroyskari vinnu, millum tað almenna og vinnuna, og millum føroyingar og áhugapartar uttanlands – og ganga saman um at náa málum, øll hava felags áhuga í.
Ein møguleiki er at semjast um heildarætlanir fyri ymisku vinnurnar, ið skulu tryggja, at politiska skipanin ikki leggur óneyðugar løgfrøðiligar, handilsligar og aðrar forðingar í vegin, og at vinnan ikki leggur óneyðugar forðingar fyri sær sjálvari, men heldur samstarvar, har samstarv er møguligt til gagns fyri allar partar. Hetta samstarvið er alneyðugt, um vit veruliga skulu flyta okkum inn í nýggja búskapin.
Vilja vit ganga nýggjar leiðir, og vilja vit samstarva og netverka eisini tvørtur um siðbundin mørk og tvørtur um landamørk, har tað ber til, standa vit nógv sterkari úteftir. Soleiðis tryggja vit eisini nýskapandi og virðisøkjandi kreftum bestu umstøður, so enn fleiri og fjølbroyttari virðisskapandi fólk dragast at hesum landi.
Mugu leggja dent á vakstrar- og útflutningsvinnu
Men til tess at náa hesum máli má nógv størri fokus vera á vakstrar- og útflutningsvinnu – serliga á at menna handils-, tænastu-, vitanar-, ferða- og upplivingarvinnu (vinnur, sum við altjóða heitum eru: BornGlobal og/ella BornCreative), tí tað er har, vit hava stórar møguleikar fyri víðkan. Tað er har akademisku førleikarnir veruliga gera mun. Og tað er har framtíðar møguleikarnir fyri búskaparvøkstri liggja. Tað er ikki løtuverk, men eru vit framsíggin og proaktiv, økja vit okkara tjansir at skapa ein væl sterkari búskap, enn vit hava í dag.
Einki er til hindurs fyri, at eisini vit kunnu gera okkara vitan, okkara mentan og okkara umhvørvi til eitt jarnbrot fyri vøkstur og menning her á landi, og harvið skapa fyrimyndarligan gróðrarbotn fyri framtøk, ið skapa áhuga út um landamørk og vøkstur fyri samfelagið sum heild. Her er vitanar- og upplivingarbúskapurin (herundir t.d. ferðavinna) ein hóskandi vegur at ganga hjá okkum í Føroyum, tí her hava vit kanska betri kort á hondini enn tey flestu, um vit bara duga at brúka tey. Fyrimunurin við vitanar- og upplivingarbúskapinum er, at vit kunnu framleiða vørur, sum eru eindømi, og sum ikki kunnu hópframleiðast – serliga tá upplivingarnar er tengdar at landinum, vit búgva í.
Framtíðin liggur í nichuvørum
Siðbundna vinnan og ídnaðurin liggur í blóðugari kapping við onnur, sum framleiða nøkurlunda somu vørur nógv bíligari, og steðgar meira ella minni upp í løtuni. Meðan vinnur, ið framleiða virðisskapandi vitan, unikkar vørur, tænastur og upplivingar, eru í stórum vøkstri. Tí er tað av serstakliga stórum týdningi, at vit byrja at fokusera á, hvat vit kunnu framleiða av øðrvísi, serstøkum vørum og tænastum – ítøkiligum sum óítøkiligum virðum. Samstundis mugu vit duga at gagnnýta øll, sum kunnu geva sítt ískoyti til nýggja búskapin – til vørumenning og til munadygga marknaðarføring. Vit mugu bjóða bestu og mest nýskapandi arbeiðsmegini bestu møguleikarnar fyri at liva og virka her á landi. Til ber at byrja tíðliga við t.d. at bjóða lesandi praktikkpláss í føroyskum fyritøkum, har tey kunnu loysa viðkomandi vinnuligar uppgávur.
Føroyskar vørur og tænastur umboða nichur á altjóða marknaðinum, sum hava góðan møguleika at vekja ans millum partar av altjóða keyparaskaranum. Her ræður um at gera rættar íløgur, og vita, hvar íløgurnar gera størsta munin. Tvs. málrætta vørumenning og marknaðarføring til úrvaldar marknaðir og málbólkar á ein hátt, sum bindir saman vørunnar uppruna og trúvirði við fatanina fyri tørvinum í tí serstaka marknaðinum, har vøran skal seljast.
Hjáútvinsla ein góður møguleiki
Vit hava eina siðbundna fiskivinnu, sum als ikki brúkar allar teir møguleikar, sum liggja í rávøruni – fiskinum. T.d. er Danmark størsta insulinútflytandi landið í heiminum í dag, tí danir dugdu at menna nýggjar møguleikar burturúr hjáútvinsluni frá teirra umfatandi siðbundu svínaframleiðslu. Soleiðis eiga eisini at liggja aðrir – kanska stórir – møguleikar í okkara høvuðsvinnu, sum vit bara kunnu fáa eyga á, um vit tora at hugsa og gera tingini eitt sindur øðrvísi, enn vit plaga.
Summi eru gingin undan við nýhugsan, so heilt eiðasør eru vit ikki. Men vit eiga at gera væl meira burtur úr hesum. Kunnu vit t.d. fáa meira burtur úr fiskalivur ella fiskaskræðu? Kunnu vit fáa meira orku burturúr vindi, aldum og streymi, sum vit hava so ríkiligt av? Liggja ótroyttir møguleikar í upplivingar- og ferðavinnu? Her má gransking og íløgur til fyri at skapa fortreytir fyri vørumenning og dyrkan av nýggjum marknaðum.
Meira beinrakin marknaðarføring
Tørvur er á at gera føroyskar vørur og tænastur sjónligari og lættari tilgeingiligar á altjóða marknaðinum tey røttu støðini – serstakliga umvegis internetið, tí internetið er ein alráðandi miðil, sum kollveltir heimsmarknaðin í løtuni. Tað er blivið meira ómakaleyst enn nakrantíð hjá fólki at leita sær vitan um vørur – og at bíleggja og keypa tær, hóast tær verða framleiddar hinumegin knøttin. Hetta hevur rættiliga sett ferð á alheimsgerðina. Keyp og søla fer í stórliga vaksandi mun meira og meira fram ímillum smærri eindir – peer to peer – sum kunnu liggja nógvar túsund kilometrar burtur frá hvørjum øðrum. Tað ger ikki mun. Hetta er eitt nýtt atferðarmynstur á marknaðinum, sum veruliga kann koma okkum, sum eru so smá, til fyrimuns.
Her mugu vit finna fram til, hvussu vit t.d. kunnu gera okkum galdandi á einum alheimsmarknað, har kappingin er beinhørð og harðnar alt meira, jú fleiri brúka internetið. Tað er hesari avbjóðing, vit mugu møta. Hvussu raka vit rætt, og hvussu eydnast vit við einari marknaðarføring, sum kann skapa kensluna av samleika og samkenning – tvs. inspirera fólk til at hugsa: “Hetta er ‘cool’ fyri meg at keypa”?
Hvussu hugtaka vit onnur?
Um vit vilja økja okkara umsetning, mugu vit duga at spinna vørur okkara inn í søgur, sum fáa fólk til at tilleggja vørunum meira týdning ella meira virði, enn vøran í sær sjálvum ítøkiliga hevur, og soleiðis geva vørunum ein samleika, sum ger, at tær verða lagdar merki til og kendar aftur. T.d. at lýsa vørurnar í einum samleikaskapandi og/ella sniðgevingarligum høpi á ein slíkan hátt, at fólk antin kenna seg aftur, vera hugtikin ella bara halda, tað er spennandi og ‘cool’ at keypa júst eina tílíka vøru, tí tað sigur júst teimum nakað serligt.
Tað er tí, tað er so neyðugt, at vit saman finna út av, hvat okkara brand er. Hvat er okkara styrki. Hvat er okkara ‘genious’. Hvussu brúka vit tað? Hvussu vísa vit okkara vørur fram á ein lættan og brúkaravinarligan hátt? Hvussu møta vit eftirspurninginum úti í heimi og seta okkara vørur inn í hetta høpi? Og hvussu fortelja vit søgurnar um vørur okkara á ein áhugavekjandi, hugtakandi og minnisverdan hátt? Hvørjir eru møguleikarnir at koordinera tað við ferðavinnu og annað sum stuðlar uppundir brandið? So sum tey t.d. hava gjørt á Læsø, har siðbundna saltframleiðslan á oynni eisini er ein stór ferðafólkaattraktión, sum er við til at stuðla uppundir brandið ‘Læsø salt’. (www.sydesalt.dk).
Ganga saman um at branda okkum
Øll kunnu sjálvandi royna at gera hetta hvør sær – tvs. hvør fyritøka brandar seg individuelt og klárar seg sum best soleiðis. Men í stóra samanhanginum eru føroyskar fyritøkur mikroskopiskar. Ofta er úrslitið bara, at avmarkaða fíggjarorkan hjá okkara lutvíst sera smáu fyritøkum ger alt ov lítlan mun, og at fyritøkurnar so ístaðin kappast ósunt og køva hvønnannan innanhýsis, áðrenn tær nakrantíð eru náddar út í heim.
Ein annar – meira konstruktivur møguleiki er at ganga saman í netverk fyri øll, sum síggja fyrimunirnar í at arbeiða saman fyri at standa sterkari í kappingini frá útheiminum og skapa ein meira vitanar- og upplivingargrundaðan búskap í Føroyum.
Til ber at seta sær mál og gera heildarætlanir saman – í netverkum ella tvørfakligum bólkum – t.d. ætlanir fyri, hvussu fiskivinna kann fáa betri nyttu burtur úr menniskjansliga tilfeinginum, eisini teim væl útbúnu – og hvussu vit gera hetta tilfeingið meira tøkt. Hetta er ein háttur at seta ferð á vakstrar- óg útflutningsvinnu og skapa synergi til gagns fyri bæði einstakar fyritøkur, føroyska vinnu og samfelagið sum heild.
Elin Heinesen, stjóri í SamViti, sept. 2008
Posted by Elin Brimheim Heinesen at Wednesday, September 17, 2008
Subscribe to: Post Comments (Atom)


text:
Á hesum síðum finnur tú kunning um tína ferð. Hevur tú aðrar spurningar ella viðmerkingar, ert tú sjálvandi vælkomin at seta teg í samband við okkum.
Gott at vita
Á hesari síðu er alskyns svar frá okkara kundum, sum hava sett spurningar um ymiskt.
Koma og fráferð
Týdningarmiklar ásetingar í samband við fráferðir hjá Norrönu.
Treytir og kunning
Her finnur tú okkara ásetingar. Vit viðmæla, at tú lesur hesa síðu fyri at kenna rættindi og skyldur í samband ferðina.
Tollreglur
Hvussu nógv kann eg keypa í TaxFree handlinum umborð?


text:
Bygdarráðið í Nes kommunu vitjaði í Eysturoyartunlinum
Fríggjadagin vóru bygdarráðið og leiðarin fyri teknisku deild í Nes kommunu og vitjaðu í Eysturoyartunlinum, har umboð fyri tunnilsfelagið og NCC tóku ímóti og greiddu frá arbeiðnum. Tað skrivar Nes kommuna á síni heimasíðu.
Ein triðingur er nú sprongdur av tunlinum, ella íalt 3.770 metrar. 21. februar er eitt ár síðani fyrsta skotið varð latið av fyri tunlinum. Tunnilin verður liðugur í 2020.
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Leopardsnigilin vinnur á morsniglinum
Tá fake gerst fakta
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Tvillingar doyðu av hita, tí pápin gloymdi teir í bilinum
Útflutningurin av makreli og sild er nógv minkaður
Vespureiðrið (76) - 14. mai 2018
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Tíðindi frá Taekwondo felagnum Hwarang Føroyar
Skógarmotta funnin á seyði í Føroyum
Bilsølustevna í SALT á Drelnesi
Radiooperatørur roknaði positionina út, tað var bjargingin
Rák (6) - Urtagott
Prát við Regin Jacobsen, um at Bakkafrost hevur keypt sølufyritøku í USA
NOVA úr Suðuroynni - Sending 6
Hetta kann ikki góðtakast
2.400 pendla til Havnar hvønn dag
Løtan er ikki røtt
Doyði av e-sigarettini
Hugnaløtan (21) - Gestur: Lasse Klein
Samband
Postboks 226
FO-600 Saltangará


text:
Niels Petersen
10.01.2017 - 20:50
Ítróttur > Ítróttur > Hondbóltur
Kvinnurnar hjá Kyndli skuldu í kvøld royna at hála seg upp undir liðina á Neistanum aftur, tá tær spældu dysti í Hvonn deildini móti Stjørnuni í Klaksvík. Undan dystinum vóru tær grønklæddu tvey stig aftanfyri Neistan, meðan Stjørnan hinvegin stríðist í hinum endanum á stigatalvuni.
Munurin á oddi og botni sást ikki so greitt fyrr enn um miðjan seinna hálvleik. Tá fór Kyndil frá Stjørnuni, eisini hóast gestirnir úr Havn mistu Annu Brimnes tíðliga í øðrum hálvleiki, vegna skaða.
Kyndilshópurin er tó breiður, og hinar sum hildu á uttan Annu kláraðu seg væl. Tað er tó lítið at ivast í, at Anna verður saknað, og vónin er, at hon skjótt kemur fyri seg aftur. Hon helt sær um økslina, og tað hoyrdist langan veg, at hon hevði øgiliga pínu. Lækni kom á staðið, og meira vita vit ikki um støðuna hjá dugnaliga kyndilsleikaranum.
Tá liðini fóru til hálvleiks vóru bert tvey mál á muni, og tað var Kyndil sum førdi 10-12. Endaliga støðan bleiv ein sigur á 21-27 til Kyndil.Toppskjúttarnir:
Stjørnan:
Tóra Eliasen - 7 málKyndil:
Turið Arge Samuelsen - 8 mál
Støðan í Hvonn deildini er nú:
1. Neistin 22 stig fyri 13 dystir
2. Kyndil 22 stig fyri 13 dystir
3. VB 12 stig fyri 12 dystir
4. VÍF 10 stig fyri 12 dystir
5. StÍF 4 stig fyri 12 dystir
6. Stjørnan 4 stig fyri 12 dystir


text:
Ingi Samuelsen
17.07.2017 - 07:32
Tíðindi > Tíðindi > Danmark
Tað er ikki heilt vandaleyst at seta seg á fjallasúkkluna og fara út í donsku náttúruna at súkkla.
Tað mátti ein 51 ára gamal maður sanna, tá hann í gjár fór ein súkklutúr á vegnum nærhendis býnum Sønderho á Fanø. Maðurin varð álopin av einum krúnhjørti, ið knappliga leyp fyri hann úr skógarjaðaranum.
- Hjørturin stangaði mannin, sum datt av súkkluni, greiðir vakthavandi hjá Sønderjyllands Politi fyri tv2.dk.
Sagt verður, at maðurin kom illa til skaða, bæði av samanstoytinum við hjørtin og av fallinum av súkkluni. Hann mátti heintast við tyrlu fyri at koma í viðgerð á sjúkrahúsi.
Hornini raktu mannin í annað lunga, og hann mátti tískil undir skurð á universitetssjúkrahúsinum í Odense.
Løgreglan sigur, at tey ikki hava upplivað slíkar hendingar fyrr. Eitt hendiligt óhapp, ið løgreglan ikki kann gera meira við. Krúnhjørturin er ikki sæddur síðan hendingina.


text:
ÍSRAEL 70
14. mai 2018 eru liðin 70 ár síðan Ísrael varð endurstovnað. Vinafelagið Føroyar - Ísrael fer í hesum sambandi at skipa fyri fleiri tiltøkum kring landið. Lýst verður nærri um hetta.
Tað var Bavid Ben Gurion sum las upp frælsislýsing Ísraels í listasavninum í Tel Aviv, við byrjan sabbatsins hin fimta dagin í árinum 5.708, t.e. 14. mai 1948.
Aftaná sungu tey "Hatikva" í egna frælsa landi teirra, Ísrael.
Vit eru sannførd um, at tað er eitt undur Guds, fyrst, at Ísrael varð endurstovnað í okkara tíð, og, ikki minst, at nógvu fíggindar Ísraels, ikki langt síðan hava beint fyri hesum lítla landi.
Hinvegin blómar Ísrael og fólk tess, nú, sum ongantíð.
dp


text:
Stórur heiður frá Visit Faroe Islands
Katrin Abrahamsen, forkvinna í Føroya Fimleikasamband, er ambassadør fyri Visit Faroe Islands.
Í hesum sambandi hevur Fimleikasambandið vunnið heiðurin, ársins ambassadørátak 2018, fyri NEC (Northen European Championship) kappingina, sum var hildin í okt. 2017.
Erla Mikkelsen, sum fyriskipaði NEC saman við Haraldi Joensen, tók ímóti heiðrinum og hon verður gestir í Góðan morgun Føroyar fríggjadagin 23.feb kl.09.10.
Hjartaliga tillukku til tykkum, sum vóru við at gera NEC til ársins ambassadørátak. Og til tykkum, sum hava lagt tykkara orku, dygd og tíð í fimleikaátøkini gjøgnum árini.
Hvat er ein ambassadør?
Visit Faroe Islands miðjar ímóti at skapa eitt netverk við eldhugaðum og motiverandi ambassadørum, sum marknaðarføra Føroyar sum eitt stað at halda altjóða fundir, ráðstevnur, tiltøk og incentivetúrar.
Ambassadør of the Faroe Islands er heitið fyri tey, sum hava lovað at arbeiða fyri at fáa eina altjóða ráðstevnu ella fund til Føroya. Ambassadørurin er stoltur av Føroyum, her teir búgva og arbeiða.
Hvat ger ein Ambassadør?
Ambassadørurin eggjar sínum virki ella felagi til at halda fundir og ráðstevnur í Føroyum, men eisini letur ambassadørurin hurðar upp fyri Visit Faroe Islands úti í heimi, so vit til dømis sleppa inn í altjóða feløg at bjóða okkum fram. Ambassadørurin deilir eisini sína vitan og royndir við aðrar Ambassdørar, og er við til at útbyggja netverkið og birtir uppundir jaliga umrøðu av øðrum profilum í netverkinum.
Kelda: www.visitfaroeislands.com
Ársins ambassadør gjørdist Shahin Gaini, Landssjúkrahúsið, sum fyriskipaði NSCMID ráðstevnuna sum var hildin í Norðurlandahúsinum í heyst, har upp ímóti 400 altjóða læknar luttóku.
Vit ynskja honum tillukku.


text:
- Tíðindi, mentan og ítróttur
Jenis av Rana: Vit hava einki val
Tak niður
- Vit hava einki annað val, tá løgmaður undirmetir løgtingið í hesum málinum.
Tað sigur Jenis av Rana, formaður í Miðflokkinum, sum saman við formanninum í Sambandsflokkinum og Fólkafllokkinum hevur lagt fram uppskot um misálit á løgmann, í kjalarvørrinum av málinum um hjúnabandslógina.
Meirilutin í nevndini, andstøðuflokkarnir, sigur, at løgmaður brotið stýrisskipanarlógiina.
Hóast Sjálvstýri ikki er við til at leggja misálitið fram, væntar Jenis av Rana, at báðir tingmenninir hjá Sjálvstýri fara at atkvøða fyir uppskotinum um misálit.
Hoyr samrøðu, sum Jón Brian Hvidtfeldt gjørdi við Jenis av Rana.
Fylg við orðaskiftinum í tinginum her
Sí eisini


text:
Ein sBók er ein sjálvstøðug talgild útgáva, sum sameinir bók og internet og tekur tað besta frá báðum heimum við sær.
sBókin byggir á logikkin, sum vit eru von við í bókini, men hevur eisini allar dynamisku møguleikarnar, sum vit hava á netmiðlunum, sum t.d. video, ljóð, spurnakapping og skjótar leitimøguleikar.
Vit kunnu kanska siga, at sBókin er "the missing link" millum prentaðu bókina og netmiðlarnar.
hevur innbygda funksjón til viðmerkingar, so tú kanst skriva tínar egnu viðmerkingar í tilfarið og lata øðrum viðmerkingarnar ella fáa viðmerkingar frá øðrum. Viðmerkingarnar kunnu verða goymdar og brúktar avlinju
Arbeiðsmarknaðurin er undirvísingartilfar í samfelagsfrøði í miðnámi. Nám, Føroya Arbeiðsgevarafelag og tey fi...
Bókin er grundbók ætlað til lærugreinina franskt á miðnámi. Hanna Jensen og Hallgerð Brim hava týtt og tillaga...
sBókin From where you are er ein samvirkin ensk grundbók við yrkistteksti og skaldskapi. Harumframt eru spurni...
Føroysk søga 1 er ætlað søguundirvísingini í 7. flokki. sBókin viðger tíðarskeiðið 1750-1914 í føroyskari søgu...
Javnstøðunevndin hevur í samstarvi við Nám givið Javnstøða. Tvey kyn – ymsar støður, sum Kristianna Winther Po...
Pluss C er sBók í støddfrøði C.
Við sBókini Pluss C er alt á einum palli. Kjarnaøkini í námsætlanini, vera st...
Sýni & Dýpi 1 er ein samvirkin bókaheild við tveimum bóku...
Sýni & Dýpi 2 er onnur sBókaheild av trimum til lærugreinina føroyskt á miðnámi og er ætlað øðrum árinum á 3 á...


text:
Samtyktir gjørdar á bygdarráðsfundi týsdagin 13. oktober 2015.
Møtt til henda bygdarráðsfundin vóru: Mikkjal Sørensen, Sveinur Bech, Andreas Berg, Eyðolf Bech,
og Rannvá Albinus.
Hesin fundur var ásettur at vera 5. oktober 2015, men varð útsettur.
Áðrenn bygdarráðsfundurin byrjaði, hevði borgarstjórin Mikkjal Sørensen ynski um at fáa við í skránna sum
punkt nr. 8: Skriv frá Mannbjørn Olsen, fyrstalærara við Porkeris skúla um lektiuhjálp til næmingar, ið høvdu
tørv á slíkari hjálp.
Hetta ynski borgarstjórans varð einmælt samtykt av bygdarráðnum.
1.
Tilmælið um flyting millum konti í figgjarætlanini hjá Porkeris kommunu fyri árið 2015 varð einmælt
samtykt við aðru viðgerð.
2.
Samtykt varð at gera lampustøðini í skúlanum eftir verandi uppskoti. Samtykt varð, at keypið av
ljósarmaturunum steðgar til seinni støðutakan.
3.
Samtykt varð at stuðla Torgir Strøm í sambandi skriving av bókini ”Úr Porkeris Søgu”. Samtykt varð, at
kommunan gevur bókina út, og at søkt verður um stuðul til útgávuna frá ymiskum stovnum og virkjum.
4.
Samtykt varð at stuðla 3. A í Miðnámsskúlanum í Suðuroy til námsferð við 2.000 krónum.
5.
Samtykt varð ikki at ganga umsóknina um stuðul á møti frá ” Ung í Føroyum 2015 ”.
6.
Samtykt varð at stuðla FC – Suðuroy fyri árið 2015 við 10.000 krónum.
7.
Borgarstjórin kunnaði um skattainntøkuna árið 2015 hjá Porkeris kommunu fyri mánaðirnar juli: 729.344
krónur, august: 649.916 krónur og september: 797.139 krónur.
8.
Samtykt varð at hava eitt royndarár í Porkeris skúla viðvíkjandi lektiuhjálp til næmingar skúlaárið
2015/2016.
Porkeris Bygdarráð.


text:
21.7.08
Gospel brunch í Harlem
- Hvar eru tit frá? Tá gospelsangarinnan Ruth fær greiðu á landalæruni, kunngerð hon at eisini Faroe Islands are in the house. So fer hon til næsta borð, meðan fylgibólkurin spælir undir (Myndir: Hanus og Birgir Kruse)
Tá vit høvdu skrivað okkum út av Hotel Chelsea goymdu vit kuffertini har og tóku ein hýruvogn til Harlem. Vit valdu Sylvia’s, so sum ein ferðahandbók hevði skotið upp. Meðan vit ótu sunnudagsbrunch hjá Sylviu, gekk ein frálík gospelsangarinna, Ruth, frá borði til borð, meðan tveir mans spældu undir og sungu kór. Hóast maturin ikki var nakað at reypa av, so var sangurin og tónleikurin frálíkur og fekk upplivingina at kennast ektaða, ein sunnudag í Harlem. Ruth sang gospel standards sum Oh Happy Day og This Litte Light of Mine meðan hon tosaði við fólk og kunngjørdi hvaðani tey komu.
at 3:48 PM
Labels: ferðafrásøgn


text:
Nú kavar av møkum. Hyggja vit út av vindeyganum, so er sjón fyri søgn. Eftir lítlari løtu er alt avtakið, hvítt. Og skuldi onkur ivast í, hvat møkum merkir, og kanska eisini fingið hug at flyta veðurlagsvendingina í onnur mál, so er at blaða upp í teldutøku og netjaðu álinjuorðabókini hjá Sprotanum og Orðabókagrunninum. Har stendur á enskum, donskum og týskum:
møkum
1 í osb. sum hann kavar av ~ it is snowing heavily (in calm weather)
2 taka sær av ~ relax (t.d. you must learn to relax); ease up, take it easy
møkum
1 i ordforb. som hann kavar av ~ det sner (stærkt) i stille vejr
2taka sær av ~ tage det med ro
møkum
í osb. 1 hann kavar (el. leggur niður) av møku/møkum es fällt* dichter Schnee, es herrscht dichter Schneefall, es schneit heftig/tüchtig; 2 taka sær av møkum es leicht nehmen*


text:
1.
Í filminum ”Kom og dansa” eru tvær kvinnur, Malan og Lív. Hví velur Malan at vitja Lív, har filmurin fer fram?
2.
Hvat hevur Lív gjørt saman vid sjeikinum hjá Maluni?
3.
“Áðrenn tú sigur meira, so vil eg gjarna siga orsaka,” sigur Lív. Hvussu er atburðurin hjá Lív í byrjanini?
4.
“Hvat far hann burturúr at vera saman vid einari sum tær?” spyr Malan. Hvussu er atburðurin hjá Maluni?
5.
Tær báðar fara at skeldast. Hvønn týdning hevur kropsburðurin hjá báðum kvinnunum at siga, so hvørt orðaskiftið verður harðari og harðari?
6.
Hvat er tað, sum ger, at Malan og Lív at enda fara til hendurs?
7.
Hví bíðar Malan eina góða løtu, innan hon sigur, at hon er ikki heima? Hvør er munurin á samskiftinum millum Maluna og Pætur og so Maluna og Lív?
8.
Hví blakar Malan fartelefonina burtur, tá ið filmurin endar?


text:
Nýggjastu tíðindi
-
| Mynd: Jákup Marnar Anthoniussen, staðbundin maður í Mikladali og Trøllanesi
-
Mynd: Jákup Marnar Anthoniussen, staðbundin maður í Mikladali og Trøllanesi
Tjørnin í Mikladali sett í stand
Viðarlundin í Mikladali er vorðin uppaftur vakrari, nú vatn aftur er í tjørnini, og nú verður farið undir at fríðka og betra kringsumstøðurnar og atkomuviðurskiftini.
Eldru ættarliðini minnast kanska at hava spælt í tjørnini, tí í veruleikanum er hon á leið javngomul við Viðarlundina sjálva – eini 60 ár ella so. Mikladalsnevndin og bygdafólk og vitjandi í Mikladali annars hava havt stórt ynski um, at tjørnin aftur skuldi prýða og hugna um viðarlundina, og nú er hetta arbeiðið komið á mál.
Síðan áirnar omanfyri bygdina vórðu lagdar um í samband við landsvegin, sum kom fyrst í 80’unum, hevur tjørnin fyri tað mesta verið turr og órøkin, men nú hevur staðbundni maðurin í Mikladali saman við Christiani Andreasen, sum býr í Mikladali og er limur í Mikladalsnevndini hjá Býráðnum, sett tjørnina í stand.
Fyrst varð tjørnin grivin, og síðan løgdu teir dúk og grót á botnin. Nú vatn er komið í tjørnina, er hon bæði við til at skapa vakurleika og hugna í viðarlundini, sum er eitt av væl vitjaðu støðunum í bygdini.
Fram til summarhálvuna, tá Kópakonan og annað í bygdini aftur fer at lokka nógv ferðafólk til, er ætlanin at fríðka um kringsumstøðurnar og gera atkomuviðurskiftini betri til tjørnina við eini gøtu, sum bæði er góð at ganga og koyra við eitt nú koyristóli ella barnavogni eftir.
Nýtt í kommununi
Tilboðini um arbeiðstøku í samband við nýggja vinnuøkið á Borðoyarvík vórðu latin upp í dag. Les meira »
Endaliga tilmeldingin til Ung í arbeiði er í ár treytað av, at ungi arbeiðstakarin møtir upp til samrøðu í Verkstovuni í døgunum… Les meira »
Foreldur, ið lúka ásettu treytirnar, kunnu søkja um fíggjarligt frípláss á kommunalu dagstovnunum og í dagrøktaskipanini. Les meira »


text:
Nýtt vísindaligt hjálparfólk á Føroyamálsdeildini
Sum vísindaligt hjálparfólk fer Sanna m.a. at røkja Bandasavnið. Í Bandasavninum eru upptøkur við frásagnum, kvæðum og sangum, bæði úr eldri og nýggjari tíð. Í alt eru uml. 2100 ljóðbond á goymslu. Fyri framman stendur stóra uppgávan at fáa savnið talgilt og lættari atkomiligt. Harumframt fer Sanna at vera vísindastarvsfólkunum á Føroyamálsdeildini til hjálpar, t.d. í sambandi við ráðstevnur, kunning av ymsum slag, seminar og vísindaligar útgávur.
Sanna hevur kandidatútbúgving í bókmentavísindum frá universitetinum í Lund, BA-nám í íslendskum frá Háskóla Íslands og er um at vera liðug við seinastu próvtøkurnar í hjánámi í føroyskum. Hon hevur úr øðrum størvum royndir við skráseting og tænastuveiting.
Í alt 25 umsóknir vóru til starvið.


text:
Um dagarnar fekk eg forvitnisliga mynd av Gundadali frá Jon Hestoy. Myndin er av hondbóltsspælarum í Gundadali í 1940, sum mamman Birgit Hestoy, sála, átti. Fyri tveimum árum skrivaði eg grein um Birgit, sum í 1938 byrjaði at spæla hondbólt á Sevmýru, og Birgit spældi eisini ímóti Neistanum í Havn. Myndin er serlig, tí hon er tikin frá ”vinkli”, sum eg ikki havi sæð áður. Nógv áhugavert er at síggja á myndini millum annað trý hús uppi á Varða. Sunnastu húsini átti William Heinesen rithøvundur, og eg havi tosað við Heina son William um myndina. Hann sigur soleiðis:
– Húsini hjá okkum, sum tú sært á myndini, eru bygd í 1934. Sum smádrongur sóu vit frá okkum oman á fótbóltsvøllin, tí trøini vóru tá ikki vorðin so stór, at tey fjaldi vøllin. Minnist serliga krígsárini, um tað mundið myndin er tikin. Skotskir hermenn vandu fótbólt á vøllinum. Teir spældu dystir ímóti hvør øðrum og eisini ímóti føroyingum. Vit sóu allar hesar dystir og vóru mangan á vøllinum.
– Næstu húsini niðan eftir, tú sært, eru húsini hjá Albert Niclasen, sum var av Velbastað. Húsini standa beint við ovastu inngongdina til Plantasjuna. Síðani koma húsini Theodori Wilhelmsen, sum átti stóra trøð har á leiðini. Fleiri av børnunum bygdu sær hús á trøðni.
– Johannus Guttesen, pápi at Kris Guttesen, sála, sum búði í Gundadali, átti stóra trøð, har Listaskálin stendur og niðan eftir. Johannus búði sjálvur niðri á Gripsvegi, men hann var nógv upp á trøðni. Hann hevði millum annað stóra eplaveltu og gæs á trøðni, sigur Heini í telefonini. Vit síggja, at Johannus er byrjaður at velta upp úr nýggjum, tí alt var hagi har á leiðini.
Hondbóltsfelagið Neistin var stovnað í 1931. Tey byraðu at spæla hondbólt á Vaglinum, men skjótt fóru tey niðan í Gundadal á fótbóltsvøllin, har tey kálkaðu sær hondbóltsvøll og settu mál upp. Nøkur ár seinni var hondbóltsvøllur gjørdur við síðuna av fótbóltvøllinum, sum tey spældu á til 1946. Tá var nýggjur hondbóltsvøllur tikin í nýtslu longri uppi, har Svimjihøllin nú stendur.
Neistin bygdi sær nýggj felagshús í 1964 við vøllin, men tá høllin á Hálsi var liðug seinast í 1970, og hondbóltsspælið við tíðini gjørdist innaduraspæl, vóru húsini seld ÍSF, sum vóru útbygd til alt virksemið hjá felagsskapinum.
Haldi meg bara kenna eina kvinnu á myndini, og tað er kvinnan uttast til vinstru. Konan eitur Rigmor Christiansen, sum spældi við Neistanum. Rigmor var av Tvøroyri og gift Debes Christiansen mammubeiggja. Á myndni eru fleiri neistakvinnur, tí eg kenni aftur leikbúnan frá øðrum eldri myndum av neistaspælarum.
Tá vit koma til Plantasjuna, so havi eg lisið mær til, at fyrsta veruliga royndin at gróðurseta trø har á leiðini var í 1903, men ikki fyrr enn í 1920 – árunum kom veruligt gong skipaða vøksturin. Hetta passar eisini væl við støddina á trøunum, sum vit síggja á myndini frá 1940.
Vit síggja ikki á myndini felagshúsini hjá HB og B36. HB húsið stóð útímóti ánni til høgru á myndini. Minnist eisini væl sum smádrongur, tá fótbólturin mangan endaði í ánni. Seinast í 1960-árunum fóru teir at ”yvirdekka” ánna, og tað VAR Archibald Andreasen, sum stóð fyri arbeiðinum. (Vagnur)


text:
leygarkvøldið 25. mars
Earth Hour - Sløkkið ljósið leygarkvøldið 25. mars
Sjóvar kommuna er við í heimsumfatandi átakinum Earth Hour.
Hendan tíman fara milliónir av menniskjum kring allan knøttin at sløkkja ljósið fyri at vísa heimsins politikarum,
at tey vilja hava ein enda á globalu upphitingini, sum hóttir umhvørvið.
Hesin tímin er settur at vera leygarkvøldið 25. mars frá kl. 20.30-21.30, men Sjóvar kommuna ætlar at fara eitt stig longri, og sløkkja øll gøtuljós líka til sunnukvøldið 26. mars.
Hetta átakið “Earth Hour” byrjaði í Sydney, Australia, í 2007, tá 2.2 mió. fólk sløktu ljósið í ein tíma fyri at vísa umhvørvinum ans.


text:
Ari av Rana
30.01.2018 - 20:55
Tíðindi > Streymoy - Tórshavn
Freistin at søkja um Umhvørvisstuðul er 15. mars 2018. Í ár verða umsóknir innan fyri evnið “tilfeingi” viðgjørdar. Umsøkjarar skulu vera tøkir eina viku eftir umsóknarfreistina, at koma til samrøðu.
Umhvørvisstuðulin er kr. 250.000, og játtast kann í mesta lagi helvtin (kr. 125.000) til eina umsókn.Umhvørvisstuðulin verður latin í Umhvørvisvikuni 2018, ið verður 5-9. mai. Umsøkjarar, ið fáa játtaðan stuðul, hava eina framløgu um verkætlanina í Umhvørvisvikuni, skrivar Tórshavnar kommuna.
Les meira um umsóknarblað og reglugerð her.


text:
Bummull
Bummull er ársplanta og verður umleið hálvanannan metur høg. Fruktin er eitt hylki við svørtum fræ, og úr frænum ber til at vinna olju. Á hylkjunum eru hvítar tægrir, sum kunnu nýtast til klæði. Bummullarplantan setur tær treytir til vakstrarumhvørvið, at hitin er omanfyri 22 ºC í vakstrartíðini, sum er uml. 200 dagar. Avfalsnøgdin skal vera millum 60 og 100 cm í vakstrartíðini. Er hon minni, er neyðugt at veita vatn á. Í búningartíðini og tá ið hon verður heystað, tørvar henni nógva sól og turrveður. Bummull verður dyrkað bæði í subtropiska og tropiska økinum. Í tropunum verður hon sáað, beint áðrenn regntíðin byrjar. Í subtropunum verður hon sáað um várið. Alla vakstrartíðina skal lúkast, og planturnar skulu sproytast móti skaðakyktum. Bummullin skal heystast, fyrsta ið hylkini sprotna, tí ullin spillist, kemur hon undir regn. Best er at taka bummullina við handmegi, tí tá ber til at taka óbúna frukt standa eftir til seinni. Men avtøka av trælahaldi og høgar lønir hava havt við sær, at í USA eru gjørdar maskinur at heysta hylkini við. Tá ið bummullin er heystað, skal fræið skiljast frá ullini. Hetta verður gjørt við maskinum. Síðan verður ullin send á spunavirkini, har hon verður spunnin og síðan vovin til bummullarklæði. Úr fræunum verður pressað olja, sum verður nýtt til matolju og margarin. Pressaða fræið verður nýtt til dýraføði. Gamla bummullarlandið er Suðurríkini í USA (t.d. í Georgia og Alabama), takkað veri bíligari arbeiðsmegi í trælatíðini. Tá varð bummullin serliga velt í landsynningsstátunum, men vegna niðurpíning av jørðini og trupulleikar við snultiklukkum er framleiðslan alsamt flutt longur vestur. Seinastu árini hava bæði India og Kina kappast við USA um fyrstaplássið. Aðrir stórir framleiðarar eru Pakistan, Brasil, Usbekistan og Turkaland.
Fyrsta vøran, sum maskinurnar gjørdu sjálvar, var klæði úr bummull. Fyrstu verksmiðjurnar vóru vatnmyllur, sum gjørdu klæði úr bummull. Har var nógvur gangur, og maskinurnar vóru vandamiklar. Har arbeiddu helst børn og konufólk, tí tey fingu minni í løn enn menninir. Í Miðamerika, Suðuramerika og India hava tey dyrkað bummull í mong túsund ár. Bummullin varð fyrst spunnin til tógv og síðan vovin til klæði. Grikkar fluttu í árinum 325 f.Kr. bummull úr India til londini við Miðjarðarhavið. Bara ríkir grikkar og rómverjar høvdu ráð at ganga í bummullklæðum. Í 8. øld høvdu spaniólar lært seg at dyrka bummull. Arábar høvdu valdið í Spania um hetta mundið, og spaniólar høvdu sæð, hvussu teir gjørdu. Sum tíðin leið, fóru fólk norðari eisini at ganga í bummull-klæðum. Tá ið ullin fór at tróta í Stóra Bretlandi í 19. øld, keyptu teir ull úr øðrum londum. Um syðru Mississippi-leiðina í USA vaks nógv bummull; hana keyptu bretar heim at virka til klæðir. Aðrir menn spunnu bummull, men bretar fingu av tí ráliga veðurlagnum tann fínasta tráðin og tí tey bestu pløggini. Bummullin varð uppskipað í Liverpool, og verður tað enn, tí komu tey størstu bummullsvirkini at standa um Liverpool-leiðina. Stóra Bretland fekk óarbeidda bummullvøru úr teimum stóru lundunum í t.d. Alabama. Henda bummullvøran varð so tilgjørd og seld í Evropa. Í bummull-lundunum í USA arbeiddu trælir.
Framleiðslulond[rætta | rætta wikitekst]
Fólkalýðveldið Kina framleiddi 6,6 milliónir tons av bummull í 2011 og var harvið heimsins størsti framleiðari. Aðrir stórir framleiðarar eru India (næststørsti framleiðarin), USA (3.), Pakistan (4.) og Brasil (5.).


text:
Føroyskar fyritøkur luttaka á oljumessuni fyri at hitta kundar og fyri at fáa nýggjar avtalur og nýggj sambond. Henda messa verður mett at vera tíðandi fyri føroyskar veitarafyritøkur innan oljuvinnuna.
Samstundis sum sjálv oljumessan er, er eisini ráðstevna um evni, sum eru viðkomandi fyri oljuvinnuna. Eisini er ein ONS-festivalur samstundis sum messan. Her hava vinarbýirnir hjá Stavanger møguleika at hava eitt tjald við undirhaldi og matið, sum eyðkenna tey ymsu londini. Tórshavnar Kommuna og Runavíkar Kommuna saman við vinnufyritøkum standa fyri føroyska tjaldinum.
Oljuvinnufelagið stendur fyri landabásinum á sjálvari ONS oljumessuni. Luttakandi fyritøkurnar á básinum eru: Pam Offshore Services, Atlantic Supply Base, Atlantic Airways, Faroe Ship, Tórshavnar Havn, Runavíkar Havn og Klaksvíkar Havn. Harumframt luttaka eisini Jarðfeingi og Føroya Oljuídnaðarbólkur á básinum.
Móttøka á landabásinum
Landsstýrismaður í uttanríkis- og vinnumálum, Poul Michelsen, vitjar messuna í dag, og seinnapartin kl. 15.00 verður móttøka á føroyska landabásinum. Landsstýrismaðurin fer at greiða frá um loyvisumfarið í 2017 og um føroyskar maritimar tænastumøguleikar.
ONS 2016 verður í døgunum 29. august til 1. september.


text:
Ein er tíðin at dansa
Eg havi bæði tapt og vunnið á hesum býráðsvalinum. Tjóðveldi fekk sítt besta býráðsval nakrantíð við 3.375 atkvøðum, sum svarar til nærum 28 %. So nógvar atkvøður og so stóran lut hevur flokkurin ongantíð havt áður.
Fegnist um sum valevni í 16 ár at hava verið við til at lyfta Tjóðveldi fyrst úr tveimum sessum upp í tríggjar og síðani upp í fýra.
Tíðin í samgongu var góð. Vit fingu nógv á skaftið saman við serliga Javnaðarflokkinum og fegnast framvegis um tey stóru og neyðugu tøk, ið tá vórðu tikin.
Andstøða er ein neyðugur og spennandi leiklutur. Hann havi eg roynt í báðum endunum á býráðstíðini og eri nøgdur við tað, sum flokkurin fekk burtur úr í størri undirtøku í báðum førum.
Eftir 16 ár á Vaglinum rukku mínar persónligu atkvøður ikki til ein býráðssess hesaferð. Eg var seks atkvøður ov stuttur.
Tað er ein nýggj støða, sum eg skal venja meg við, men eg vænti ikki, at tað verður so torført, hóast býráðið og kommunan hava malið í knokkinum so at siga hvønn dag hesi fýra skeiðini.
Ein er tíðin at dansa. Takki nú fyri samarbeiði í flokkinum og býráðnum. Takki fyri tann dygga stuðulin, eg havi fingið frá veljarunum á øllum valunum. Ynski teimum valdu til lukku við vón um, at væl spyrst burtur úr til frama fyri fólkið í Tórshavnar kommunu.
Síðst men ikki minst ein tøkk til starvsfólkini hjá kommununi fyri áhuga og beinasemi.
Jógvan Arge


text:
Venjingarhølið í Ítróttarhúsinum á Svangaskarði er nú tókt til nýtslu hjá øllum borgarum í Nes kommunu. Tað er ókeypis at nýta venjingarhølið.
Fyri at sleppa inn í venjingarhølið er neyðugt at hava lykil. Lykilin fæst frá umsjónarfólkinum, telf. 565008, og goldið verður kr. 200,00 í depositum fyri lykilin.
Við lyklinum fæst eisini atgongd til skiftingarrúmini og WC.
Ein skal verða 16 ár fyri at fáa lykil. Borgarar í Nes kommunu undir 16 ár hava atgongd til venjingarhølið saman við vaksnum.
Reglugerð fyri venjingarhølið er sjónlig í hølinum.


text:
Festarar avgera sjálvir, hvør kann yvirtaka eitt festi og er tað eisini í tráð við ta broyting í lógini um landsjørð nr. 45 frá 2007, sum fekk gildi 1. november 2007. Einasta treyt frá almennari síðu er, at Búnaðarstovan kann góðkenna tann, sum skal yvirtaka festið.
Į Glyvrum veršur lżst eftir einum mųguligum festara til at yvirtaka Leitishaga į Glyvrum. Lżst veršur viš mųguleikanum fyri lagarligari fķgging viš yvirtųkuni.
Leitishagi er 4 merkur til stųddar og ber 70 įseyšir. Leitishagi liggur serstakliga hųgliga fyri į vestursķšuni móti Skįlafjųršinum omanvert Glyvrar og part av Heišunum.
Viš lógarbroytingini kemur heldur sjįldan fyri at Bśnašarstovan hevur festiš, iš eru leys at sųkja. Einasta, sum Bśnašarstovan hevur lżst leyst sķšani lógarbroytingina var eitt festiš ķ Svķnoy, sum Jaspur Bjartalķš bóndi, sat viš til hann yvirtók festiš Innan Glyvur.
Viš lżsingini at yvirtaka Leitishaga, er ķ hvussu so ein nżggj tķš byrjaš į hesum ųkiš. Tó so, so er ikki neyšugt at lżsa festini til yvirtųku. Nųkur festiš eru yvirtikin uttan at lżsa viš tķ frammanundan. Taš ber eisini til hjį festara at avtala yvirtųku uttan śtbjóšing. Hetta veršur serstakliga gjųrt ķ samband viš at onkur ķ familiuni yvirtekur festiš.
Sjįlvt um nógv meiri skal gerast afturat ķ samband viš menning av landbśnašinum, so er hetta ķ hvussu so er ein annar hįttur enn vit hava kent til frammanundan. So er at vóna, at vit viš hesum og ųšrum įtųkum framyvir fįa eina meiri dygdarburša vinnu. Taš hevur landbśnašurin uppiboriš.
Tey, sum hava įhugaš fyri yvirtųku av Leitishaga kunnu ringja eftir kl. 1700 til tlf. 449770, sum eru Arnfinn og Mona Langgaard.
Mynd: Bśnašarstovan ķ Kollfjaršardali, sum tó skal góškenna ein komandi festara, įšrenn hesin kann yvirtaka festiš.
(mynd: www.heimabeiti
).


text:
4 trolarar landa í Runavík
vinna15-03-2017 - 10:27 - Jóanis Nielsen
4 trolarar landa til Faroe Origin í Runavík.
Stelkur og Bakur komu inn í gjárkvøldið, teir royndu vestanfyri í 4 dagar, teir hava 120.000 pund.
Á middegi koma Rókur og Lerkur á Runavík, teir hava 180.000 pund, Rókur og Lerkur hava roynt eystanfyri.
Nú um 10-tíðina loystu Heykur og Falkur, teir landaðu mánadagin, teir hava bíðað eftir líkindum at fara avstað.
Veðrið verður hampuligt í dag, men sagt verður aftur frá vindi í morgin.


text:
Ingi Samuelsen
19.09.2017 - 11:55
”Tit, sum hava skil fyri Facebook – onkur tykkara hevur kanska ein vin í Tórshavn. Send eina heilsan til mannin í hvíta taxabilinum, sum týsdagin 12. september tók konu Pekka upp við ráðhúsið í Tórshavn. Døgurði verður bjóðaður, tá hann kemur til Mariehamn”.
Soleiðis skrivar álendingurin Harriet Tuominen í eini heilsan í álendska blaðnum Nya Åland í dag.
Hon greiðir frá eini hending, sum henni var fyri í sambandi við at hon vitjaði í Føroyum í sambandi við at maður hennara luttók á eini norðurlendskari ráðstevnu í síðstu viku.
Avtalan Harriet, at hon og maðurin eftir ráðstevnuna skuldu hittast á ráðhúsinum á Vaglinum til eina móttøku um kvøldið. Harriet møtir upp til tíðina, men undrast, at einki virksemi er yvirhøvur á Vaglinum. Hon hevur ikki møguleika at ringja til mannin, tí hann hevur latið henni telefonina.
Men so snarar ein hvítur hýruvognur inn í gamla kommunuskúlagarð, og spyr Harriet, um hon er kona Pekka. Hon játtar, verður boðin uppí og verður koyrt á staðið, har móttøkan skuldi vera. Staðsetingin fyri móttøkuna var broytt uttan at hon visti um tað.
Tað vísti seg, at hýruvognurin hevði koyrt mannin saman við øðrum frá ráðstevnuni til staðið, har móttøkan var. Í bilinum hevði hann tosað við hini um, at tað var synd fyri konuna, at hon ikki hevði fingið boð um, at móttøkan var flutt.
Hýruvognsførarin var eftir túrin farin á Vaglið og hevði koyrt konuna upp á rætta pláss. Uttan at taka pengar fyri tað.
Harriet visti ikki betur enn, at onkur annar kanska hevði goldið fyri túrin, og hon kennir seg eftir øllum at døma nú at standa í skuld til vinarliga hýruvognsføraran, sum nú kann rokna við einum døgurða afturfyri, næstu ferð hann kemur til Mariehamn.


text:
Rakul Sjúrðardóttir Frederiksberg
13.05.2017 - 12:20
Ítróttur > Ítróttur > Fótbóltur
Í dag verða fimm dystir leiktir í Premier League. Fyrsti dysturin byrjar klokkan 12.30, tá Manchester City og Leicester City møtast á City of Manchester Stadium.
Ein annar áhugaverdur dystur byrjar klokkan 17.30, tá Stoke City tekur móti Arsenal.
Um Manchester City og Arsenal vinna sínar dystir í dag, leggur tað trýst á Liverpool at vinna sín dyst móti West Ham United í morgin. Manchester City, Arsenal og Liverpool kappast nevnliga um 3. og 4. plássið og luttøku í Champions League komandi kappingarár.
Tríggir dystir byrja klokkan trý, eitt nú dysturin millum Sunderland og Swansea. Swansea berjist fyri at varðveita pláss í Premier League komandi kappingarár.
Um Crystal Palace vinnur sín dyst í morgin móti Hull City, varðveita teir plássið í Premier League komandi kappingarár. Hinvegin um Swansea vinnur í dag, og Hull City vinnur á Crystal Palace í morgin, er bert eitt stig, ið skilir nummar 16 og 18. Tískil kann spenningurin um, hvat lið verður verandi í bestu ensku deildina, og hvat flytur niður, varðveitast til seinasta umfar.


text:
Ynskja tit at sleppa burtur frá gerandisdegnum, komið suður á Hotel Skálavík og tit fáa eitt ógloymandi uppihald
Komið suður og gistið í eina nátt íroknað morgunmat og fá 2-rættað matskrá um kvøldið. Møguligt er at fáa forrætt og høvuðsrætt, ella høvuðsrætt og omaná - heilt eftir egnum ynski. Hartil fáa tit eisini eitt glas av víni og kaffi/te.
Tilber eisini at leiga okkara væl umtókta heita uttandura pott millum kl.14.00 – 21.00. Prísur fyri ein tíma er kr. 250
Um uppihaldið skal gerast enn betur, hava tit møguleika fyri at bíleggja tíð til vøddamýking á hotellinum.
Vøddamýking við heitum steinum. Ryggur- nakkin og til seinast skallamýking ella aromaterapi við økologiskari olju.
Prísurin fyri Hot Stone 25 min kr. 300
Prísur fyri Aromaterapi 25 min kr. 275
Ring til okkum á 34 59 00 ella skriva til booking@hotelskalavik.fo
Skrivstovan er opin allar gerandisdagar frá 08:00 til 16:00.
kr. 695
Ring og bílegg á
34 59 00


text:
Lýsing
Talan er um:
- eitt starv sum sjúkrarøktarfrøðingur fyri sjúkrarøktarfrøðing í barnsburðarfarloyvi. Setanin er til 1. september 2019. Starvsbrøkurin er 0,8 svarandi til 32 tímar um vikuna.
- eitt starv sum sjúkrarøktarfrøðingur á starsbrøki 0,7 svarandi til 28 tímar um vikuna.
- Eitt starv sum heilsurøktari á starvsbrøki 0,7 svarandi til 28 tímar um vikuna
Øll størvini eru til setan skjótast tilber.
FØRLEIKAKRØV
- Prógv og góðkenning sum sjúkrarøktarfrøðingur
- Prógv og góðkenning sum heilsurøktari
- Áhuga at arbeiða við heilsustimbran, fyribyrgjan og rehabilitering
- Góð evni at samskifta í skrift og talu
- Hug at arbeiða og samstarva í eini tvørfakligari eind í
menning
- KT-førleika á brúkarastøði
VIT BJÓÐA TÆR
- ávirkan á menningina av tænastunum í Roðanum
- eitt gott arbeiðspláss, góðar umstøður og fjølbroyttar avbjóðingar
- møguleika at seta tín dám á og framhaldandi at menna tænasturnar
hjá Roðanum
Søkir skikkaður umsøkjari ikki starvið, kann annar fakbólkur verða settur – um so er, verða uppgávurnar tillagaðar fakbólkin.
SETANARVIÐURSKIFTI
Størvini verða lønt sambært sáttmála við KAF / Fíggjarmálaráðið og Felagið Føroyskir Sjúkrarøktarfrøðingar og KAF / Fíggjarmálaráðið Heilsurøktarafelagið.
MEIRA FÆST AT VITA
Meira fæst at vita um starvið við at venda sær til Elinborg Potts, deildarleiðara í Miðstovu. Telefon 290204 ella við telduposti til elinborgp@rodin.fo
UMSÓKN
Umsókn saman við prógvum, góðkenning og upplýsingum um útbúgving og royndir verður at senda til rodin@rodin.fo. Viðmerkjast skal: ”Sjúkrarøktarfrøðingr til Miðstovu”. ”Heilsurøktari til Miðstovu”
Umsóknarfreistin er 14 mai 2018.


text:
Og tá ið hann hevði sagt hetta, varð hann upp tikin, so teir sóu tað, og eitt skýggj tók hann burtur úr eygum teirra. Áps. 1,9
Á einum av teimum stóru norrønu studentaráðstevnunum á bíbliskum grundstøði var summarhitin vorðin so tyngjandi, at tann stóra fjøldin av ungum, umleið 1000, høvdu flutt fundin úr kirkjuni út á stóra ítróttarøki í býnum. Hetta hendi í Åbo í Finnlandi.
Ein av høvuðsrøðarunum á ráðstevnuni var svenski missiónslæknin og Etiopiatrúboðarin Fride Hylander. Í somu løtu, hann steig uppá talarapallin, sigur hann:
Vit hava fingið eitt fjarrit frá einum kongi.
Heilt av sær sjálvum reisti allur hópurin seg, eins og siður er við móttøku av heilsan frá kongi. Frammanundan vóru heilsur komnar frá norrønum ríkisráðharrum. Hvørjum mundi henda vera frá?
Til vaksandi undran hjá øllum las læknin síðani fjarritið, ið innihelt missiónsboðini!
Tað gjørdist kvirt eina løtu. Síðani legði Hylander afturat:
Telegrammi er undirskriva av Kristur Konginum.
Hetta "fjarrit" hevði almikið árin á studentarnar, og mangir fingu gjøgnum tað sítt kall til missión.
Hetta "fjarrit" gloymi eg ongantíð segði ein finskur lektari. Tað leiddi hana til Afriku sum trúboðara.
Ein eitt sindur óvanligur háttur at kunna um missiónsboðini! Men hann hevði í veruleikanum púra rætt, svenski missiónslæknin. Kristus er kongur! Og Kristus himmalsferðardagur er krýningardagur hansara.
Nú eru árini við mannminkan vorðin tátíð. Nú hevur hann um tíð og ævi tikið við kongstignini við høgru hond Guðs faðirs tí alvalda.
Eitt lítið fylgi segði honum farvæl her niðri. Men í teimum himmalsku bústøðunum varð hann heilsaður við lovsongi teirra sælu. Latið okkum eisini fara uppí hetta himmalska fagnaðarkórið!
Úr andagtsbókini "Livandi steinar"


text:
Orð: Fanny Crosby
Lag 1: J.C. Bitthauer
Lag 2: Robert Lowry
Týtt: Petur William Háberg
1. Allan vegin hann meg leiðir;
kann eg ynskja meir enn tað!
Kann eg ivast um hans kærleik,
sum meg leiðir dag um dag!
2. Himmalsk hvíld er við hans hjarta,
sjálvt tá stormar ýla mest;
tí eg veit, hvat enn mær hendir:
Tað, sum Jesus ger, er best!
3. Allan vegin hann meg leiðir,
hann mær gevur lívsins breyð,
gevur kraft til hvørja mótgongd,
troyst í sorg og hjálp í neyð!
4. Tá eg troyttur mangan snávi,
og tá tostin plágar meg,
fløðandi úr lívsins kletti
gleðistreymar finni eg!
5. Allan vegin hann meg leiðir;
men hann elskar meir enn tað:
Ævig hvíla mær er lovað
heima í hans ljósa stað.
6. Tá so síðsta stig er stigið,
farið er alt myrkt og kalt,
ævigt glaður skal eg sanna:
Jesus leiddi gjøgnum alt.


text:
Stýrið fyri Arbeiðsmarknaðareftirlønargrunnin
Tíðindaskriv
Stýrið fyri Arbeiðsmarknaðareftirlønargrunnin hevur samtykt at hækka eftirlønina úr grunninum við 3,3% frá 1. januar 2016, soleiðis at eftirlønin fer frá 3.010 kr. til 3.110 kr. um mánaðin. Samlaða eftirlønin komandi ár verður tí 37.320 kr. Ásetingin er galdandi fyri árið 2016.
Lógin um arbeiðsmarknaðareftirlønargrunn ásetir, at stýrið fyri grunnin skal áseta útgjaldið í seinasta lagi 1. oktober fyri álmanakkaárið eftir.
Eftirlønarútgjaldið var 88% av inngjøldunum í 2014 og væntast at vera gott 90% av inngjøldunum í 2015. Í 2014 vóru útgoldnar nærum 253 mió. kr. í eftirlønum úr arbeiðsmarknaðareftirlønargrunninum
Hava tit spurningar eru tit vælkomin at seta tykkum í samband við Fígging Landsins, telefon 352400 ella teldupost malan.johansen@gjaldstovan.fo.


text:
01. Mai 2018
Snið-og stílbreytin í Nám X hevur í dag fingið nøvn síni ritað inn í søguliga múrin.
Ferðaleiðarin beyð teimum pláss á múrin, nú súkklurnar í dag løgdu leiðina fram...
30. Apr 2018
Og í fagrasta sólskinsveðri reikaði Nám X hópurin runt á gøtum Berlins. Næmingarnir vóru á súkklu
30. Apr 2018
Sunnudagurin endaði við bátatúri á ánni Die Spree í fagrasta sólskinsveðri. Sunnudagurin er at enda komin - flestøll eru troytt eftir strævnan og gevandi sunnudag í Berlin - 29. apríl 2018. Øll hava tað gott og lata heilsa.Mánadagin fara vit at súkkla í Berlin. ...
30. Apr 2018
Sunnudagin seinnapartin helt skráin fram við vitjan í Stasi fongslinum. Stasi hevði sína stórtíð – um mann kann kalla tað so – millum 1961 og 1989
29. Apr 2018
Skráin fyri Berlin-ferðina 2018 hjá Nám X’arunum byrjaði í morgun – sunnumorgunin 29. apríl í dómkirkjuni í Berlin – Berliner Dom.
28. Apr 2018
Eftir drúgva – men góða ferð yvir hav við Norrønu og síðani við bussi – er Nám X hópurin, ið telur 165 næmingar og lærarar komin uppá pláss í Berlin.
Øll hava tað gott og lata heilsa.
28. Apr 2018
Fyrstu myndirnar umborð eru tiknar. Ferðin er byrjað. Nám X-arar fara sín 8.túr til Berlin.
Sum vanligt er, so "byrjar ferðin umborð" við samanhaldi.....
25. Apr 2018
Her ber til at taka skránna niður fyri dagarnar í Berlin: ...


text:
Jógvan Hugo Gardar
26.03.2015 - 20:39
> Vinna & Tøkni > Alivinna
Í dag eru fimm ár síðani at Bakkafrost bleiv skrásett á Oslo Børs. Ein skráseting sum greinarar og íleggjarar kalla eina sera væleydnaða skráseting. Í dag er Bakkafrost eitt kent navn í fíggjarheiminum, og íleggjarar fylgja væl við gongdini hjá føroyska alirisanum.
Vit hava spurt Regin Jacobsen, stjóra á Bakkafrost hvussu hesi fimm árini hava verið fyri fyritøkuna sum byrjaði á Bakka á Glyvrum.
- Hvussu hevur skráseting verið, sæð frá tínum sessi?
- Tað eru aðrar og fleiri uppgávur sum ein børsskrásett fyritøka fær; men tað eru sanniliga eisini nýggir møguleikar og avbjóðingar. Tað hevur verið ein sera spennandi tíð at verið við til fyrst at leiða fyritøkuna áðrenn børsskráseting og síðani eftir skrásetingina.
Sum skrásett fyritøka verður nógv meira fokus á felagið og alt sum felagið ger. Hetta haldi eg hevur givið sera spennandi fakligar avbjóðingar bæði fyri meg; men sanniliga eisini fyri organisatiónina av dugnaligum starvsfólkum.
- Hvat hevur skrásetingin merkt fyri virksemi hjá Bakkafrost?
- Fyri virksemið hevur skrásetingin merkt at vit fingu betur møguleika at menna okkum til eina fyritøku í heimsflokki. Eina fyritøku, sum hevur greið fokus á okkara visión, mál og virðir. Vit hava í hesum tíðarskeiði verið við til at menna føroyskan laks sum eitt vørumerki, sum verður mett at vera tað besta á marknaðinum.
- Er Bakkafrost ein onnur fyritøka í dag - hvat er annarleiðis?
- Bakkafrost er sermerkt av tí longu virðisketu, sum vit hava ment hesa tíðina. Eisini okkara fokus á at framleiða ein sunnan, heilsugóðan laks, við sereyðkennum av føroyskum rávørum og serstakum smakki hevur viðført at Bakkafrost ídag er ein serstøk føroysk fyritøka væl umboðað og kend í altjóða laksamarknaðinum.
- Virði á partabrævinum er økt nógv, og í seinastu metingini hjá Nordea, so er Bakkafrost einasta av teimum sum teir meta hesa vikuna, ið teir heita á fólk um ikki at selja, meðan øll hini partabrøvini eru á "sell". Hvat merkir ein slík støða fyri tykkum?
- Sum felag hugsa vit fyrst og fremst um at tryggja okkara kappingarføri. Okkara strategi er at framleiða eina sunna vøru til kappingarføran kostnað.
Hetta hava vit valt at gera við serstøku virðisketu okkara har vit hava besta sporføri í vinnuni. Vit kenna tær rávørur sum verða nýttar til fóðrið til okkara laks og hava serliga føroyska uppskrift til okkara fóður, har høvuðsdentiur er á føroyskar rávørur. Hetta hevur viðført, at vit framleiða eina vøru sum hevur sereyðkenni á marknaðinum. Hetta hevur viðført at Bakkafrost seinastu fimm árini hevur skilt seg út sum ein sera kappingarfør fyritøka við sera góðum umdømi á marknaðinum.
Vit meta at hetta eisini framyvir fer at tryggja felagnum kappingarfyrimunir á marknaðinum.
- Er nakað serligt sum tú minnist serliga aftur á hesi fimm árini, í samband við tað at vera eitt felag á Oslo Børs?
- Tað var ein sera spennandi tíð tá vit blivu skrásettir á Oslo Børs. Hetta var nýtt fyri eina føroyska framleiðslufyritøku – og flestu mundu vera ivingarsom; men tíðin hevur víst, at Bakkafrost hevur ment seg hesi árini og er í dag ein vælkend fyritøka í øllum fíggjarheiminum. Tað er ein stór kontrast frá tíðini fyri eini 10 árum síðani til ídag; men tað kemst ikki uttanum, at uttan stóra arbeiðið, sum okkara undangongumenn á øllum økjum hava lagt í at koma hagar vit nú eru, so høvdu vit ikki verið komin higar. Vit fara framhaldandi at gera okkara besta fyri at tryggja at felagið verður væl umsitið eisini framyvir, sigur Regin Jacobsen.
LES EISINI: Kunningarstjórin á Oslo Børs um fimm ár við Bakkafrost á Oslo Børs


text:
TWIX er ikki mítt yndis góðgæti, MEN tað er hetta har aftur ímóti blivið.
Eg kann ikki lýsa við orðum hvussu væl hetta smakkar, og nú tað er uppi, havi eg bara hug at gera eina portión afturat. Eg kundi faktiskt etið alt, um eg fekk loyv. Gott at onkur var, at hjálpa mær.
Eg havi verið eitt sindur friðarlig hesa vikuna, men tað mugu tit orsaka. Her hevur verið so nógv spennandi á skránni. Tað gleði eg meg at fortelja tykkum um seinni.
Kanska tit fyrigeva mær tá tit hava smakkað twix bitarnar! So vit skunda okkum í gongd.
Tilfar til botnin
2 1/2 dl mjøl
65 g sukur
10 g maizena
110 g bleytt smør
1 eggjablommu
1 spsk vatn
Tilfar til karamell + sjokulátu
1 dós kondenseret mælk
120 g sjokulátu
Arbeiðsháttur
Set ovnin á 180 stig. Koyr mjøl, sukur og maizena í ein bolla og rør. Koyr síðani smørið í og morla/samla tað við fingrunum. Enda við eggjablommuni og vatninum, fyri at geva deigginum ein samanhangandi konsistens. Koyr deiggið í ein form á uml. 20×20 cm og baka mitt í ovninum í 20 minuttir.
Tak køkuna úr ovninum og lat hana kølna. Til karamellið brúkar tú kondenseret mælk, sum er søt mjólk í dós. Tú kókar dósina í tríggjar tímar og síðani er mjólkin blivin til bleytt karamell. Koyr so mikið av vatni í grýtuna, at dósin er dekkað. Lat dósina kølna, áðrenn tú letur hana upp. (Tú kanst røra eitt sindur av róma í karamellið, men hetta ger konsistensin av karamellinum bleytari). Stroy karamellið omanyvir kølnaðu køkuna. Síðani smeltar tú sjokulátu yvir vatnbað og stroyir hana omanyvir køkuna. Stilla køkuna í køliskápið í ein tíma.
Tak køkuna úr køliskápinum og sker hana í smáar fýrakantaðar bitar.
Eg havi bara eitt orð at geva hesari køkuni og tað er !!! M U M S !!! Hetta er eitt tað besta eg havi smakkað.
Gott vikuskifti tit!
Vælgagnist! M&K


text:
Snorri Brend
07.07.2014 - 20:50
Tíðindi > Heilsa & Umhvørvi > Náttúra
Kollafjørður er av sonnum vorðið eitt stað, sum nógv tosa um í hesum døgum.
Søgan um heita vatnið, sum í stríðum streymum fossar upp gjøgnum eitt nýborað jarðhitahol í bygdini, er væl umtókt millum mannað.
Samstundis standa jarðfrøðingar okkara á berum. Tí, hvussu ber tað til, at vatn sum hevur ein støðugan hita uppá 26,4 stig kann streyma í so stórum nøgdum upp úr jørðini?
Lis Mortensen, jarðfrøðingur hjá Jarðfeingi sigur við Kringvarpið, ein kennir til flógvar keldur aðrastaðni í Føgoyum, har vatn millum 16 og 18 stig kemur upp í smáum nøgdum, eitt nú Varmakelda í Fuglafirði.
- Men tað er ikki at sammeta við hesa kelduna, sigur Lis Mortensen.
Jarðfeingi er nú farið at leita sær serfrøðingahjálp uttaneftir fyri at finna eina frágreiðing um tað, sum kollfirðingar nú eru vitni til.
Myndamaður okkara – Jens Kristian Vang – var í Kollafirði í morgun, og tók hesar myndirnar av spælandi børnum. Tað er ikki hvønn dag, at tey sleppa at uppliva eina flógva keldu her á landi.
Úr Kollafirði verður sagt, at eina økið, har keldan kemur upp, kallast á Grønabóli. Hetta kemur helst ikki av ongum, um so er at flótt vatn hevur runnið her í áravís.
Annars so vil onkur vera við, at Kollafjørður nú hóskandi kundi broytt navn – á donskum, í øllum førum: Frá Koldefjord til Varmefjord.


text:
Orð: Victor Danielsen
Lag: John R. Sweney
1. Blóðið várt evni er í dag,
sálirnar eina reinsar tað,
atgongd til Gud er bert í tí,
blóðinum bert er friður í.
Niðurlag: Syng, syngið um blóðið,
syng, syngið um blóðið,
blóðið, sum sálir reinar ger,
blóðið, sum eina frelsa er!
2. Ei Harrans stóru undurverk
spreingja tey syndabond so sterk,
bert í hans deyða trænum á
syndarar kunnu frelsu fá.
3. Lukkulig er tann sál, ið fann
hvílu í blóðinum, sum rann!
Ei longur synd hon á sær ber,
rein hon í allar ævir er.
4. Trygt var at sita inni, har
sum blóðið smurt á dyrnar var;
trygt er hans orð at byggja á:
Eg, Harrin Gud, skal blóðið sjá.


text:
Kommunalt spælipláss úr leysum lofti
Á býráðsfundinum týskvøldið var eitt mál um innandura
spælipláss í Klaksvík til viðgerðar. Eitt mál sum onga viðgerð hevur fingið í
avvarðandi nevndum og sum kostar skattaborgarunum 5 mió. kr. Hetta er málsgongd,
sum als ikki er nøktandi og vísir, hvussu tilvildarliga sitandi býráðsmeiriluti
arbeiðir
Í mai mánaða 2016 var eitt mál
um innandura spælipláss á skrá í mentanarnevndini. Privatir aktørar vóru í nevndini
við frágreiðing um eina ógvuliga áhugaverda ætlan um innandura spælipláss, við
staðseting við hallirnar í Klaksvík. Uppgáva kommununnar skuldi bara vera at vísa
á øki og vera við í rakstri av hesum nýbroti. Øll mentanarnevndin var áhugað,
vísti á staðseting og avgjørt var at arbeiða víðari við hesum.
Síðani hoyrdu vit onki
aftur um málið fyrrenn knappliga árið eftir, til mentanarnevndarfundin í
februar 2017, tá umsitingin kom við einum tilmæli um, at spæliplássið møguliga
kundi húsast í Svimjihøllini, av tí at Íðka flutti út. Hetta mælti nevndin frá
og heitti á forkvinnuna og umsitingina um at finna aðra loysn.
Sum limur í
mentanarnevndini var eg í tí trúgv, at nú varð arbeitt víðari við áður nevnda
øki, saman við privatu aktørunum. Hetta skuldi vísa seg ikki at vera so.
Knappliga til fíggjarnevndarfundin 26. september kemur málið fyri aftur, sum
ketta úr høvdatrog, at nú skuldi kommunan sjálv gera spæliplássið og standa
fyri allari íløguni uppá 5 mió. kr. + rakstur.
Ongin viðgerð
í nevndunum
Býráðsmeirilutin vísir í hesum máli eina ómetaliga tilvildarliga málsgongd, har
heili 4 mió. kr. skulu finnast innan fíggjarætlanina í inniverandi ári. Fíggjast
soleiðis, við 2 mió. kr. av tøkum peningi, 1 mió. kr. verður tikin frá
spillivatnsætlanini, sum slett ikki er komin nóg langt, og 1 mió. kr. frá
fastognum, sum altíð vantar pening til viðlíkahald, sum eg ferð eftir ferð havi
víst á. Málið kom til viðgerðar í fíggjarnevndini uttan yvirhøvur at hava verið
í Umhvøris- og Býarskipanarnevndini, sum umsitur spillivatnsætlanina og
fastognir ella í Mentanarnevndini sum umsitur spælipláss. Somuleiðis bleiv
henda stóra upphædd játtað, uttan at málið yvirhøvur er lýst. Í roynd og veru
vita vit býráðslimir slett ikki, hvat hetta mál inniber, hvussu tað sær út nú, ella
hvussu hetta skal fremjast. Hóast tað, samtykti býráðsmeirilutin hetta illa
lýsta mál.
Hvar blivu privatu
aktørarnir av
Eitt er, at hetta mál er so illa frágingið og illa lýst, men at vit sum býráðslimur
onki fáa at vita um, hvat hetta mál inniber, og hví privatu aktørarnir
knappliga ikki eru við meiri, kunnu vit ikki góðtaka. Somuleiðis eiga vit at
fáa at vita, um hetta er gjørt í samskifti við teir, sum komu við hugskotinum,
ella um teir bara eru skúgvaðir til viks.
Tað sum harmar meg almikið er, at í grundini er hetta eitt gott mál, sum alt
býráðið frá byrjan tók undir við. At málið varð so illa arbeitt og illa lýst
gjørdi, at vit í minnilutanum mæltu til, at hetta skuldi takast upp í sambandi
við fíggjarætlanina 2018, so vit fáa tíð at viðgerða tað í nevndini sum eigur
málið og vit fáa eina frágreiðing um hví privatu aktørarnir ikki eru við meiri.
Slíkar málsviðgerðir sum
hetta kunnu vit ikki bjóða hugsjónarfólkum við góðum ætlanum og heldur ikki okkara
skattaborgarum.
Gunvá við Keldu
Limur í Mentanarnevndini
og Umhvørvis- og býarskipanarnevndini


text:
Flyta saman
Tá ið tit hava valt at flyta saman, byrja tit eina nýggja tilveru saman. Tit skulu nú hava ein gerandisdag til at hanga saman og finna út av, hvussu tit ynskja at skipa tykkara felags pengaviðurskifti. Hetta er ein spennandi tíð við nógvum møguleikum, men eisini við nógvum nýggjum avbjóðingum. Tí er tað eitt gott hugskot at tosa um tykkara felags pengaviðurskifti og framtíðardreymar.
Valið er tykkara, men tað ávirkar eisini pengastøðuna, og tí hava vit savnað nøkur góð ráð, ið kunnu geva tykkum íblástur.
#1 Tosið um pengaviðurskiftini
Tað er ein stórur fyrimunur, um tit tosa um pengaligu viðurskiftini og tykkara ætlanir fyri framtíðina, áðrenn tit flyta saman. Á tann hátt avmarka tit tær misskiljingar og ósemjur, sum hetta evnið kann hava við sær.
Ymiskir hættir at stýra pengunum
- Bæði rinda til felags útreiðslurnar - tó flytur viðkomandi, ið fær hægri inntøku, eina størri upphædd til felags konturnar hvønn mánað. Bæði hava sostatt eisini ein part av inntøkuni til egna nýtslu.
- Allir pengar hjá báðum fara á somu kontu, sum bæði síðani brúka av til allar útreiðslur.
- Bæði gjalda helvtina av øllum felags útreiðslum og gjalda somu upphædd á eina fíggjarkontu, haðani allar fastar útreiðslur verða goldnar. Harumframt ber til at hava eina felags nýtslukontu til mat og aðrar húsarhaldsútreiðslur. Bæði flyta somu mánaðarligu upphædd á kontuna, sum bæði eisini kunnu hava gjaldskort til og brúka til innkeyp. Restina av inntøkuni, sum ikki fer til felags útreiðslur, kann tann einstaki ráða yvir.
#2 Leggið eina fíggjarætlan
Ein fíggjarætlan er eitt hent amboð til at geva yvirlit og til at stýra felags útreiðslum og nýtslu. Við eini fíggjarætlan kunnu tit gera tykkara ynski fyri framtíðina meira ítøkilig við at seta pening av hvønn mánað, t.d. til bústað, bil, upplivingar, uttanlandsferðir o.s.fr.
Umframt at leggja eina fíggjarætlan, kunnu tit gera gerandisdagin enn lættari við at stovna eina nýtslukontu (leinki til frágreiðing) og melda tær føstu útreiðslurnar til GjaldsSkipanina. Soleiðis sleppa tit nevnliga undan at fáa óvæntaðar rokningar síðst í mánaðinum.
#3 Skuld
Um annar tykkara ella bæði hava skuld, mugu tit hugsa um, hvussu hetta ávirkar felags fíggjarstøðuna hjá tykkum. Annaðhvørt tit velja at vera felags um at rinda skuldina aftur, ella tit gera tað hvør sær, so hevur skuldin ávirkan á tykkara fíggjarstøðu og tykkara møguleikar fyri at taka nýtt lán til t.d. hús ella bil. Vit mæla tykkum til at leggja eina ætlan fyri, hvussu skuldin kann rindast aftur.
#4 Bústaðarstøða
Tað eru ymisk sløg av bústaðarmøguleikum. Tí er tað ymiskt, hvat tit skulu hugsa um í teimum ymisku støðunum.
-
Eigarar - bert tann eini bústaðin
Eru tit ógift og bert navnið á øðrum tykkara stendur á keypsavtaluni ella skeytinum, er ongin felagsogn. Hetta merkir, at hvørki bústaðurin ella frívirðið er felags, og at eigarin til eina og hvørja tíð kann tvinga hin partin til at flyta. Her mæla vit tykkum til at tryggja hin partin við antin at gerast samognari av bústaðnum ella gera eina skrivliga avtalu um eina rímiliga uppsagnarfreist og eina møguliga endurgjaldsupphædd, ið svarar til ein prosentpart av tí frívirði, ið er samanspart, meðan hin parturin hevur búð í bústaðnum og lagt til rakstrarkostnaðin og møguliga eisini lánið. Her eru nógvar ymiskar støður, ið spæla inn, t.d. hvussu leingi, tit hava verið saman.
-
Eigarar - bæði eiga bústaðin
Eru tit ógift og keypa ein bústað saman, viðmæla vit tykkum at gera eitt testamenti, har tit skrivliga avtala nágreiniligar reglur um hvat og hvussu, skuldi ósemja komið í. Hetta kann millum annað vera fíggjarligt krav til hvønn annan (um tann eini t.d. rindar meira í innskotið ella í lánið enn hin), uppsagnarfreistir, møguleika fyri at keypa annan partin út ella rættindi ísv. deyða. Vit viðmæla tykkum at tosa við Skyn um løgfrøðiligu møguleikarnar í júst tykkara føri. Eisini er møguligt at fáa ein advokat til at gera testamentið.
-
Leigarar
Tað er týdningarmikið, at tit bæði hava navnið á leigusáttmálanum, so at tit hava somu skyldur og rættindi í sambandi við leigumálið. Tá ið tit yvirtaka bústaðin, skulu tit gera ein lista við feilum og manglum seinast 14 dagar eftir, at tit eru flutt inn, sum verður undirskrivaður av bæði útleigara og leigara. Á hendan hátt tryggja tit at fáa so nógv av innskotinum aftur, sum gjørligt, tá ið tit flyta frá bústaðnum aftur.
Eisini er tað umráðandi, at tit fáa ein galdandi leigusáttmála við krøvum og treytum, ið eru galdandi í leigutíðarskeiðnum, og at tit lesa sáttmálan gjølla, áðrenn tit skriva undir.
Tað finst ikki ein røtt loysn, ið hóskar til øll, tí vit eru øll ymisk. Tosið við okkum um at finna røttu loysnina, ið hóskar til tykkum og tykkara tørv, og latið okkum hjálpa tykkum við at tryggja hvønn annan, tá ið tit flyta saman.
#5 Sparið saman
Setið pening til síðis í fíggjarætlanini til feriur, upplivingar og gávur. Soleiðis hava tit altíð nokk av pengum – eisini tá ið óvæntaðar útreiðslur koma. Nýtið samansparingartólið til at finna út av, hvussu nógv, tit kunnu leggja til síðis.


text:
Dagrøktin varð sett á stovn 1 aug. 1997, aftaná
áheitan á kommununa frá foreldrunum.
Frá 1997 til ár 2000 var barnatalið millum 8 -10
børn í dagrøktini, og tað vóru tveir dagrøktarar í
starvi. Í hesum tíðarskeiði høvdu vit eina
kjallaraíbúð til spælistovu. Men síðan ár 2000 og til
d.d. hevur barnatalið ligið millum 18 - 22 børn, so í
løtuni eru 4 dagrøktarar í starvið.
Í 2002 fingu vit eini gomul hús frákommuni at nýta
til spælistovu fyribils. Hetta vóru øll sera fegin um,
tí her var gott pláss, og fingu vit gjørt alt innan so
barnavinarligt sum gjørligt.
Í 2003 varð eitt foreldraráð valt, og tey hava saman
við øllum foreldrunum hjálpt ógvuliga væl til at gera
ábøtur í spælistovuni.
Annars er ein reglugerð fyri dagrøktina, hvar allir
upplýsingar um dagrøktina finnast, og hesa
reglegerð fáa foreldrini tá børn teirra verða
tilmeldað.
Í Apríl 2006 flutti spælistovan í nýggj høli.
Kommunan keypti fyri kortum bygningin, sum
Suðuroyar Sparikassi átti í Porkeri, tí teir góvust við
virkseminum her í bygdini. Bygningurin er
umvældur til endamálið og lýkur øll krøv, sum
brunaumsjónlandsins setti.


text:
Bókingar skulu rindast við bílegging.
Um avlýst verður 14 dagar ella meira fyri komu, verður full upphædd afturgoldin.
Um avlýst verður minni enn 14 dagar fyri komu, hevur Hotel Skálavík rætt til at rokna sær allan prísin fyri uppihaldið.
Um tit eru 10 ella fleiri, ið bíleggja saman, so verður hetta lýst sum ein bólkur. Vinaliga sí okkara bólkatreytir.
Koma er eftir kl. 14.00. Um tit koma seinni enn kl. 21.00, verða tit vinarliga biðin um at siga frá umvegis reception@hotelskalavik.fo ella við at ringja 23 59 32.
Fráferð er kl. 10.00. Um so er at vit ikki skulu brúka kamarið dagin eftir, so ber til at bíða við fráferðini til kl. 12.00 ella seinni. Hetta kann avtalast við starvsfólki á staðnum.
Í kamarsprísinum er morgunmatur íroknaður. Morgunmatur er frá kl. 08.00 – 10.00 hvønn morgun.
Ókeypis tráleyst internet er á hotellinum.
Øll kømur og høli á Hotel Skálavík eru roykfrí, tó ber til at roykja uttanfyri. Verður hetta ikki tikið fyri fulla virðing, fær viðkomandi eina rokning á kr. 3.000 fyri reingerðing.
Til ber ikki at hava hundar á hotellinum.
Verður hetta ikki tikið fyri fulla virðing, fær viðkomandi eina rokning á kr. 3.000 fyri reingerðing.
Hotel Skálavík bjóðar ókeypis parkering.
Hotel Skálavík hevur súkklur og heitan pott til leigu. Vinaliga sí heimasíðu okkara fyri prísir hotelskalavik.fo/grillsmattur-o-a
Hava tit tørv á hjálp viðvíkjandi viðførinum, ber til at ringja á tlf. 23 59 32, og fáa eina hjálpandi hond við viðførinum.
Til ber at bíleggja barnasong til kamarið uttan kostnað.
Um tú hevur serligan tørv á mati ella eru ovurviðkvom, verður tú vinarliga biðin um at upplýsa hetta við bílegging.
Legg til merkis, at tað er bannað at takað egnar drekkivørur við á Hotel Skálavík. Til ber at keypa drekkivørur í móttøkuni á hotellinum. Um hesar treytir ikki verða hildnar, loyva vit okkum at takað drekki vørurnar frá fólki.
Vinaliga viðmerk bíleggingarnummar við bankaflyting
Eik Banki 9181 0004819944
SWIFT / BIC kota: EIKB FO TF
IBAN kota: FO69 9181 0004 8199 44
Gistandi gestir, ið hava átrokandi boð um náttina, kunnu fáa fatur á náttarvaktini umvegis telefon +298 235935.


text:
Hekkle eitt teppi – Bindifestivalur 2016
2.17 Hekkle eitt teppi
Tíð: Fríggjadag, 15. april 2016, kl. 9.00 – 12.00
Stað: í stovuni hjá Elisabeth hjá Dan 22
Henda verkstova fyri øll áhugaði og undirvísari er Elin Kristin ÍS
Hevur tú ætlanir um at læra teg at hekkla ella bara hug at læra teg okkurt nýtt, so er hendan hekkliverkstovan til tín.
Tú lærir tríggjar ymiskar hekkliháttir, sum hóska seg væl til teppir. Tú lærir at lesa mynstur, bæði við orðum og myndum.
Eisini fara vit at tosa um, hvussu nógv tógv tú skalt brúka til komandi hekkliætlan.
At hava við:
Tógv og hekklinálir, sum hóska saman.
Henda verkstovan gevur tær møguleika at brúka tínar tógvrestir.
Undirvíst verður á enskum
….men eg skilji væl danskt og føroyskt,
men dugi illa at tosa tað.
hæklet bølgetæppe
Corner to corner hækle mønster
Lærke hækle